P6_TA(2006)0520

Ειδικό πρόγραμμα "Ικανότητες" 2007-2013 (7ο πρόγραμμα-πλαίσιο ΕΤΑΕ της ΕΚ) *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά το ειδικό πρόγραμμα "Ικανότητες" με το οποίο τίθεται σε εφαρμογή το 7ο πρόγραμμα πλαίσιο (2007-2013) δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (COM(2005)0443 — C6-0384/2005 — 2005/0188(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0443) [1] και την τροποποιημένη πρόταση (COM(2005)0443/2) [1],

- έχοντας υπόψη το άρθρο 166 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0384/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τη γνωμοδότηση της Επιτροπής Προϋπολογισμών (A6-0371/2006),

1. εγκρίνει την πρόταση της Επιτροπής όπως τροποποιήθηκε·

2. Θεωρεί ότι το ενδεικτικό ποσό αναφοράς που εμφαίνεται στην νομοθετική πρόταση πρέπει να είναι συμβατό με το ανώτατο όριο της κατηγορίας 1α του νέου δημοσιονομικού πλαισίου 2007-2013 και επισημαίνει ότι το ετήσιο ποσό θα αποφασίζεται εντός της ετήσιας διαδικασίας του προϋπολογισμού σύμφωνα με τις διατάξεις του σημείου 38 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση [2]·

3. καλεί την Επιτροπή να τροποποιήσει την πρότασή της αναλόγως, σύμφωνα με το άρθρο 250, παράγραφος 2 της Συνθήκης ΕΚ·

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 4

(4) Το πρόγραμμα πλαίσιο πρέπει να συμπληρώνει τις δραστηριότητες που διεξάγονται στα κράτη μέλη, καθώς και τις άλλες κοινοτικές δράσεις που είναι αναγκαίες για τη συνολική στρατηγική προσπάθεια υλοποίησης των στόχων της Λισαβόνας, παράλληλα ιδίως με τις δράσεις που αφορούν τα διαρθρωτικά ταμεία, τη γεωργία, την εκπαίδευση, την επιμόρφωση, την ανταγωνιστικότητα και την καινοτομία, τη βιομηχανία, την υγεία, την προστασία των καταναλωτών, την απασχόληση, την ενέργεια, τις μεταφορές και το περιβάλλον. | (4) Το πρόγραμμα πλαίσιο θα πρέπει να συμπληρώνει τις δραστηριότητες που διεξάγονται στα κράτη μέλη και από τα κράτη μέλη με τη συμμετοχή τους σε ευρωπαϊκούς διακρατικούς ερευνητικούς οργανισμούς, καθώς και τις άλλες κοινοτικές δράσεις που είναι αναγκαίες για τη συνολική στρατηγική προσπάθεια υλοποίησης των στόχων της Λισαβόνας, ιδίως τις δράσεις που αφορούν τα διαρθρωτικά ταμεία, τη γεωργία, την εκπαίδευση, την επιμόρφωση, τον πολιτισμό, την ανταγωνιστικότητα και την καινοτομία, τη βιομηχανία, την υγεία, την προστασία των καταναλωτών, την απασχόληση, την ενέργεια, τις μεταφορές και το περιβάλλον. |

Τροπολογία 2

Αιτιολογική σκέψη 9

(9) Κατά τη διεξαγωγή των ερευνητικών δραστηριοτήτων που θα αναληφθούν βάσει του παρόντος προγράμματος, θα πρέπει να τηρούνται οι θεμελιώδεις αρχές ηθικής δεοντολογίας, συμπεριλαμβανομένων εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης. | (9) Κατά τη διεξαγωγή των ερευνητικών δραστηριοτήτων που θα αναληφθούν βάσει του παρόντος προγράμματος, θα πρέπει να τηρούνται οι θεμελιώδεις αρχές ηθικής δεοντολογίας, συμπεριλαμβανομένων εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης, και να εξαίρεται η πολιτική και ανθρωπιστική αξία της έρευνας, στο πλαίσιο του σεβασμού της ηθικής και πολιτιστικής πολυμορφίας. |

Τροπολογία 3

Αιτιολογική σκέψη 10

(10) Το πρόγραμμα πλαίσιο θα πρέπει να συμβάλει στην προώθηση της αειφόρου ανάπτυξης. | (10) Το πρόγραμμα πλαίσιο πρέπει να συμβάλει στην προώθηση της βιώσιμης ανάπτυξης. |

Τροπολογία 4

Αιτιολογική σκέψη 11α (νέα)

| (11α) Για την απλούστευση και τη μείωση του κόστους στους διαγωνισμούς θα έπρεπε η Επιτροπή να επιβάλει την προϋπόθεση της καταγραφής των συμμετεχόντων στο διαγωνισμό σε βάση δεδομένων. |

Τροπολογία 5

Άρθρο 3α, παράγραφος 1 (νέα)

| Άρθρο 3α 1. Η Επιτροπή λαμβάνει όλα τα απαιτούμενα μέτρα για να εξακριβώνει ότι οι χρηματοδοτούμενες δράσεις διενεργούνται αποτελεσματικά και σύμφωνα προς τις διατάξεις του κανονισμού (ΕΚ, Ευρατόμ) 1605/2002. |

Τροπολογία 6

Άρθρο 3α, παράγραφος 2 (νέα)

| 2. Οι συνολικές διοικητικές δαπάνες του ειδικού προ- γράμματος περιλαμβανομένων των εσωτερικών δαπανών και δαπανών διαχείρισης για τον εκτελεστικό οργανισμό που προτείνεται να συσταθεί πρέπει να είναι ανάλογες των δραστηριοτήτων που αναλαμβάνονται δυνάμει του ειδικού προγράμματος και υπόκεινται στην απόφαση της αρμόδιας για τον προϋπολογισμό αρχής και της νομοθετικής αρχής. |

Τροπολογία 7

Άρθρο 3α, παράγραφος 3 (νέα)

| 3. Οι πιστώσεις του προϋπολογισμού χρησιμοποιούνται σύμφωνα με την αρχή της χρηστής δημοσιονομικής διαχείρισης, συγκεκριμένα σύμφωνα με τις αρχές της οικονομίας, της αποδοτικότητας και της αποτελεσματικότητας καθώς και της αναλογικότητας. |

Τροπολογία 8

Άρθρο 5, παράγραφος 3

3. Στο παράρτημα IV του παρόντος ειδικού προγράμματος εκτίθεται μια πρωτοβουλία για την από κοινού εκτέλεση εθνικών προγραμμάτων έρευνας, η οποία πρόκειται να αποτελέσει το αντικείμενο χωριστής απόφασης βάσει του άρθρου 169 της συνθήκης. | 3. Στο παράρτημα IV του παρόντος ειδικού προγράμματος εκτίθεται μια πιθανή πρωτοβουλία για την από κοινού εκτέλεση εθνικών προγραμμάτων έρευνας, η οποία πρόκειται να αποτελέσει το αντικείμενο χωριστής απόφασης βάσει του άρθρου 169 της συνθήκης. |

Τροπολογία 9

Άρθρο 5α (νέο)

| Άρθρο 5α Η Επιτροπή ενημερώνει εκ των προτέρων την αρμόδια για τον προϋπολογισμό αρχή εφόσον προτίθεται να παρεκκλίνει από την κατανομή των δαπανών που δηλώνεται στις παρατηρήσεις και στο παράρτημα του ετήσιου προϋπολογισμού της Ευρωπαϊκής Ένωσης. |

Τροπολογία 10

Άρθρο 6, παράγραφος 2

2. Το πρόγραμμα εργασίας λαμβάνει υπόψη τις συναφείς ερευνητικές δραστηριότητες των κρατών μελών, των συνδεδεμένων χωρών και των ευρωπαϊκών και διεθνών οργανισμών, και ενημερώνεται κατά περίπτωση. | 2. Το πρόγραμμα εργασίας λαμβάνει υπόψη τις συναφείς ερευνητικές δραστηριότητες των κρατών μελών, των συνδεδεμένων χωρών και των ευρωπαϊκών και διεθνών οργανισμών, με στόχο την αύξηση των συνεργειών με τις δραστηριότητες αυτές, την επίτευξη ευρωπαϊκής προστιθέμενης αξίας, την άσκηση επιρροής στην ανταγωνιστικότητα της βιομηχανίας και τη διατήρηση της σημασίας τους για τις λοιπές κοινοτικές πολιτικές, και ενημερώνεται κατά περίπτωση. |

Τροπολογία 11

Άρθρο 7, παράγραφος 3α (νέα)

| 3α. Η Επιτροπή εξασφαλίζει την αξιολόγηση των αποτελεσμάτων της έρευνας και υποβάλλει έκθεση σχετικά με τη συμβολή τους στο δυναμισμό της κοινωνίας της γνώσης στην Ευρώπη. |

Τροπολογία 12

Άρθρο 8, παράγραφος 5

5. Η Επιτροπή ενημερώνει τακτικά την επιτροπή σχετικά με τη γενική πρόοδο της υλοποίησης του ειδικού προγράμματος, και της παρέχει πληροφορίες σχετικά με όλες τις δράσεις ΕΤΑ που χρηματοδοτούνται βάσει του προγράμματος αυτού. | 5. Η Επιτροπή ενημερώνει τακτικά την επιτροπή και την αρμόδια επιτροπή του Ευρωπαϊκού Κοινοβουλίου σχετικά με τη γενική πρόοδο της υλοποίησης του ειδικού προγράμματος και τους παρέχει πληροφορίες σχετικά με όλες τις δράσεις ΕΤΑ που χρηματοδοτούνται βάσει του προγράμματος αυτού. |

Τροπολογία 13

Άρθρο 8, παράγραφος 5α (νέα)

| 5α. Η έκθεση αξιολόγησης που συντάσσει η Επιτροπή περιέχει εκτίμηση της ορθότητας της δημοσιονομικής διαχείρισης και αξιολόγηση της αποτελεσματικότητας και της κανονικότητας της δημοσιονομικής και οικονομικής διαχείρισης του προγράμματος. |

Τροπολογία 14

Άρθρο 8α (νέο)

| Άρθρο 8α Η Επιτροπή υποβάλλει εγκαίρως προς επανεξέταση στα αρμόδια όργανα την παρούσα απόφαση καθώς και έκθεση για την εκτέλεση του ειδικού προγράμματος, ούτως ώστε να ολοκληρωθεί η διαδικασία για την τροποποίηση της παρούσας απόφασης μέχρι το τέλος του έτους 2010. |

Τροπολογία 15

Παράρτημα Ι, Εισαγωγή, πρώτο εδάφιο, 5η περίπτωση

—προσέγγιση επιστήμης και κοινωνίας με σκοπό την αρμονική ενσωμάτωση της επιστήμης και της τεχνολογίας στον ευρωπαϊκό κοινωνικό ιστό· και | —προσέγγιση επιστήμης και κοινωνίας με σκοπό την αρμονική ενσωμάτωση της επιστήμης και της τεχνολογίας στον ευρωπαϊκό κοινωνικό ιστό· παροχή, στα υπάρχοντα εθνικά ή περιφερειακά γραφεία πληροφόρησης, της δυνατότητας να προσφέρουν στις ΜΜΕ, στη βιομηχανία και στα εκπαιδευτικά ιδρύματα πλήρεις πληροφορίες σχετικά με το πρόγραμμα πλαίσιο, σχετικά με το πρόγραμμα πλαίσιο για την ανταγωνιστικότητα και την καινοτομία και σχετικά με τα διαρθρωτικά ταμεία· και |

Τροπολογία 16

Παράρτημα Ι, Εισαγωγή, πρώτο εδάφιο, 6η περίπτωση

—οριζόντιες δράσεις και μέτρα υποστήριξης της διεθνούς συνεργασίας. | —οριζόντιες δράσεις και μέτρα υποστήριξης της διεθνούς συνεργασίας, περιλαμβανομένης της διασυνοριακής και διαπεριφερειακής συνεργασίας. |

Τροπολογία 17

Παράρτημα Ι, Εισαγωγή, τέταρτο εδάφιο

Στο πλαίσιο του ειδικού προγράμματος είναι δυνατό να αναληφθούν δράσεις συντονισμού μη κοινοτικών προγραμμάτων με χρήση του μηχανισμού ERA-NET και της συμμετοχής της Κοινότητας σε από κοινού εκτελούμενα εθνικά ερευνητικά προγράμματα (άρθρο 169 της συνθήκης), όπως περιγράφεται στο ειδικό πρόγραμμα "Συνεργασία". | Στο πλαίσιο του ειδικού προγράμματος είναι δυνατό να αναληφθούν δράσεις συντονισμού μη κοινοτικών προγραμμάτων με χρήση του μηχανισμού ERA-NET και της συμμετοχής της Κοινότητας σε από κοινού εκτελούμενα εθνικά ερευνητικά προγράμματα (άρθρο 169 της συνθήκης), όπως περιγράφεται στο ειδικό πρόγραμμα "Συνεργασία". Οι δράσεις χρησιμοποιούνται επίσης για τη βελτίωση της συμπληρωματικότητας και της συνέργειας μεταξύ του προγράμματος πλαισίου και των δραστηριοτήτων στο πλαίσιο διακρατικών δομών. |

Τροπολογία 18

Παράρτημα Ι, Εισαγωγή, τίτλος "Συνεκτική ανάπτυξη των πολιτικών έρευνας", τρίτο εδάφιο, πρώτη περίπτωση, πρώτο εδάφιο, δεύτερη περίπτωση

—Δραστηριότητες παρακολούθησης των ιδιωτικών επενδύσεων στην έρευνα, με σκοπό την ανάπτυξη μιας αυτόνομης και συμπληρωματικής πηγής πληροφοριών η οποία θα διευκολύνει τον προσανατολισμό και τη διαμόρφωση των δημόσιων πολιτικών και θα επιτρέπει στις επιχειρήσεις να αξιολογούν, σε συγκριτική βάση, τις οικείες στρατηγικές επενδύσεων στην Ε&Α. Στις δραστηριότητες αυτές θα συμπεριλαμβάνονται: περιοδική κατάρτιση πινάκων επιδόσεων των επιχειρήσεων και των κλάδων όσον αφορά τις επενδύσεις στην Ε&Α, έρευνες των τάσεων των ιδιωτικών επενδύσεων στην Ε&Α, αναλύσεις των παραγόντων που επηρεάζουν τις αποφάσεις και τις πρακτικές των επιχειρήσεων σε ό,τι αφορά τις επενδύσεις στην Ε&Α, αναλύσεις των οικονομικών επιπτώσεων, και εκτιμήσεις των πολιτικών συνεπειών. | —Δραστηριότητες παρακολούθησης των ιδιωτικών επενδύσεων στην έρευνα, με σκοπό την ανάπτυξη εγγενώς συνεκτικής και συμπληρωματικής πηγής πληροφοριών η οποία θα διευκολύνει τον προσανατολισμό και τη διαμόρφωση των δημόσιων πολιτικών και θα δίδει τη δυνατότητα στις επιχειρήσεις, σε τομείς καίριας σημασίας για την οικονομία της ΕΕ, να αξιολογούν, σε συγκριτική βάση, τις οικείες στρατηγικές επενδύσεων στην Ε&Α. Στις δραστηριότητες αυτές θα συμπεριλαμβάνονται: περιοδική κατάρτιση πινάκων επιδόσεων των επιχειρήσεων και των κλάδων όσον αφορά τις επενδύσεις στην Ε&Α, έρευνες των τάσεων των ιδιωτικών επενδύσεων στην Ε&Α, αναλύσεις των παραγόντων που επηρεάζουν τις αποφάσεις και τις πρακτικές των επιχειρήσεων σε ό,τι αφορά τις επενδύσεις στην Ε&Α, αναλύσεις των οικονομικών επιπτώσεων, και εκτιμήσεις των πολιτικών συνεπειών. |

Τροπολογία 19

Παράρτημα Ι, Εισαγωγή, τίτλος "Συνεκτική ανάπτυξη των πολιτικών έρευνας", τρίτο εδάφιο, δεύτερη περίπτωση, πρώτο εδάφιο

Στόχος είναι να ενισχυθεί ο συντονισμός των πολιτικών έρευνας, μέσω δράσεων οι οποίες θα υποστηρίζουν i) την εφαρμογή της ανοικτής μεθόδου συντονισμού (ΑΜΣ) και ii) πρωτοβουλίες "από κάτω προς τα πάνω" που θα αναλαμβάνονται από περισσότερες της μίας χώρες και περιφέρειες και στις οποίες θα συμμετέχουν, κατά περίπτωση, και άλλα άμεσα ενδιαφερόμενα μέρη (π.χ. βιομηχανία, ευρωπαϊκοί οργανισμοί και οργανώσεις της κοινωνίας των πολιτών). | Στόχος είναι να ενισχυθεί ο συντονισμός των πολιτικών έρευνας, εκεί όπου ένας τέτοιος συντονισμός θα προσέφερε προστιθέμενη αξία στα συστήματα έρευνας και καινοτομίας, μέσω δράσεων οι οποίες θα υποστηρίζουν i) την εφαρμογή της ανοικτής μεθόδου συντονισμού (ΑΜΣ) και ii) πρωτοβουλίες "από κάτω προς τα πάνω" που θα αναλαμβάνονται από περισσότερες της μίας χώρες και περιφέρειες και στις οποίες θα συμμετέχουν, κατά περίπτωση, και άλλα άμεσα ενδιαφερόμενα μέρη (π.χ. βιομηχανία, ευρωπαϊκοί οργανισμοί και οργανώσεις της κοινωνίας των πολιτών). |

Τροπολογία 20

Παράρτημα Ι, Εισαγωγή, τίτλος "Συνεκτική ανάπτυξη των πολιτικών έρευνας", τρίτο εδάφιο, δεύτερη περίπτωση, εδάφιο 3α (νέο)

| Θα δοθεί ιδιαίτερη προσοχή: σε συνέργεια που θα συνδυάζει την ανάπτυξη του ερευνητικού δυναμικού με τα προγράμματα που έχουν ως άξονα την καινοτομία και τα διαρθρωτικά ταμεία·στη μείωση των διοικητικών και φυσικών εμποδίων που παρεμβάλλονται στην αποτελεσματική διασυνοριακή συνεργασία μεταξύ των περιφερειών στα διάφορα κράτη μέλη καιστη ανάπτυξη συνδυασμένης ικανότητας για έρευνα και καινοτομία. |

Τροπολογία 21

Παράρτημα Ι, Κεφάλαιο 1, τίτλος "Προσέγγιση", πρώτο εδάφιο

Για να γίνει η "πιο δυναμική και ανταγωνιστική οικονομία της γνώσης στον κόσμο", η Ευρώπη θα πρέπει να διαθέτει σύγχρονες και αποτελεσματικές υποδομές έρευνας, ικανές να της εξασφαλίσουν επιστημονική και τεχνολογική υπεροχή. Οι υποδομές έρευνας διαδραματίζουν καίριο ρόλο στη δημιουργία, τη διάχυση, την εφαρμογή και την εκμετάλλευση των γνώσεων, προωθώντας κατ'αυτό τον τρόπο την καινοτομία. Σε όλους τους τομείς της επιστήμης και της τεχνολογίας, η αναγκαιότητα πρόσβασης στις υποδομές έρευνας γίνεται όλο και πιο επιτακτική. Πολλές υποδομές έρευνας, οι οποίες αρχικά αποτελούσαν μεγάλες εγκαταστάσεις ειδικευμένες σχεδόν αποκλειστικά σε έναν δεδομένο επιστημονικό κλάδο, έχουν εξελιχθεί σε μονάδες παροχής υπηρεσιών και εξυπηρέτησης μιας ευρείας κλίμακας επιστημονικών κοινοτήτων. Υπό την επίδραση των τεχνολογιών της πληροφορίας και της επικοινωνίας, οι σύγχρονες έννοιες της υποδομής διευρύνονται και περιλαμβάνουν πλέον τα κατανεμημένα συστήματα υλισμικού, λογισμικού και περιεχομένου, τα οποία έχουν τεράστια αθροιστική αξία ως χώροι συσσώρευσης γνώσεων από πολλούς διαφορετικούς επιστημονικούς κλάδους. | Για να γίνει η πιο δυναμική και ανταγωνιστική οικονομία της γνώσης στον κόσμο, η Ευρώπη θα πρέπει να διαθέτει σύγχρονες και αποτελεσματικές υποδομές έρευνας, ικανές να της εξασφαλίσουν επιστημονική και τεχνολογική υπεροχή. Οι υποδομές έρευνας διαδραματίζουν καίριο ρόλο στην απόκτηση, τη διάχυση, την εφαρμογή και την εκμετάλλευση των γνώσεων, προωθώντας κατ'αυτό τον τρόπο την καινοτομία. Σε όλους τους τομείς της επιστήμης, της τεχνολογίας και της διαμόρφωσης πολιτικής με βάση τα δεδομένα, η αναγκαιότητα πρόσβασης στις υποδομές έρευνας γίνεται όλο και πιο επιτακτική. Πολλές υποδομές έρευνας, οι οποίες αρχικά αποτελούσαν μεγάλες εγκαταστάσεις ειδικευμένες σχεδόν αποκλειστικά σε έναν δεδομένο επιστημονικό κλάδο, έχουν εξελιχθεί σε μονάδες παροχής υπηρεσιών και εξυπηρέτησης ευρείας κλίμακας επιστημονικών κοινοτήτων. Υπό την επίδραση των τεχνολογιών της πληροφορίας και της επικοινωνίας, οι σύγχρονες έννοιες της υποδομής διευρύνονται και περιλαμβάνουν πλέον τα κατανεμημένα συστήματα υλισμικού, λογισμικού και περιεχομένου, τα οποία έχουν τεράστια αθροιστική αξία ως χώροι συσσώρευσης γνώσεων από πολλούς διαφορετικούς επιστημονικούς κλάδους και για πολλές διαφορετικές κατηγορίες χρηστών. |

Τροπολογία 22

Παράρτημα Ι, Κεφάλαιο 1, τίτλος "Προσέγγιση", δεύτερο εδάφιο

Η προτεινόμενη δράση θα συμβάλει ιδίως στην ανάπτυξη, την εκμετάλλευση και τη διαφύλαξη των γνώσεων, παρέχοντας υποστήριξη στις υποδομές έρευνας βάσει δύο ταυτοχρόνως προσεγγίσεων, μιας προσέγγισης "από κάτω προς τα πάνω" με γνώμονα την αριστεία και μίας στοχοθετημένης προσέγγισης. Η στρατηγική αναβάθμιση των ηλεκτρονικών υποδομών πληροφοριών και επικοινωνιών θεωρείται επίσης καθοριστικός παράγοντας για την εξέλιξη της προσέγγισης της επιστήμης. | Η προτεινόμενη δράση θα συμβάλει ιδίως στην ανάπτυξη, στην εκμετάλλευση και στη διαφύλαξη των γνώσεων, παρέχοντας υποστήριξη στις υποδομές έρευνας βάσει δύο ταυτοχρόνως προσεγγίσεων, της προσέγγισης "από κάτω προς τα πάνω" με γνώμονα την αριστεία και της προσέγγισης με σαφείς όρους, που θα συνάδει προς τους διαθέσιμους πόρους και τις καίριες ευρωπαϊκές προτεραιότητες. Η στρατηγική αναβάθμιση των ηλεκτρονικών και εικονικών υποδομών πληροφοριών και επικοινωνιών θεωρείται επίσης καθοριστικός παράγοντας για την εξέλιξη της προσέγγισης του επιστημονικού έργου και υποστηρίζεται από σημαντικές επενδύσεις δημόσιων και ιδιωτικών φορέων σε όλη την Ευρώπη. Ο συντονισμός με τα κράτη μέλη είναι θεμελιώδους σημασίας για την ανάπτυξη και τη χρηματοδότηση των υποδομών. |

Τροπολογία 23

Παράρτημα Ι, Κεφάλαιο 1, τίτλος "Προσέγγιση", τρίτο εδάφιο, εισαγωγική φράση

Κατά την έννοια του κοινοτικού πλαισίου έρευνας και τεχνολογικής ανάπτυξης, ως "υποδομές έρευνας" νοούνται οι εγκαταστάσεις, οι πόροι ή οι υπηρεσίες που χρειάζεται η ερευνητική κοινότητα για να διεξαγάγει έρευνα σε οποιοδήποτε επιστημονικό και τεχνολογικό πεδίο. Ο ορισμός αυτός, στον οποίο περιλαμβάνονται και οι αντίστοιχοι ανθρώπινοι πόροι, καλύπτει: | Κατά την έννοια του προγράμματος πλαισίου, ως "υποδομές έρευνας" νοούνται οι εγκαταστάσεις, οι πόροι ή οι υπηρεσίες που χρειάζεται η ερευνητική κοινότητα στον δημόσιο και στον ιδιωτικό τομέα και στο πεδίο της κοινωνίας των πολιτών, για να διεξαγάγει έρευνα σε οποιοδήποτε επιστημονικό και τεχνολογικό πεδίο. Στον ορισμό αυτό, στον οποίο περιλαμβάνονται και οι αντίστοιχοι ανθρώπινοι πόροι, εμπίπτουν: |

Τροπολογία 24

Παράρτημα Ι, Κεφάλαιο 1, τίτλος "Δραστηριότητες", πρώτο εδάφιο, πρώτη περίπτωση

—βελτιστοποίηση της χρήσης των υφιστάμενων υποδομών έρευνας και βελτίωση των επιδόσεών τους· | —κατά προτεραιότητα, βελτιστοποίηση της χρήσης των υφιστάμενων υποδομών έρευνας και βελτίωση των επιδόσεών τους· |

Τροπολογία 25

Παράρτημα Ι, Κεφάλαιο 1, τίτλος "Δραστηριότητες", πρώτο εδάφιο, δεύτερη και τρίτη περίπτωση

—προώθηση της δημιουργίας νέων (ή της ουσιαστικής αναβάθμισης των υφιστάμενων) υποδομών έρευνας πανευρωπαϊκού ενδιαφέροντος, με βάση τις εργασίες του ESFRI (Ευρωπαϊκού Στρατηγικού Φόρουμ για τις Υποδομές Έρευνας)· | —προώθηση της δημιουργίας νέων (ή της ουσιαστικής αναβάθμισης των υφιστάμενων) υποδομών έρευνας πανευρωπαϊκού ενδιαφέροντος, στις οποίες περιλαμβάνονται, ιδίως, οι εργασίες του ESFRI (Ευρωπαϊκού Στρατηγικού Φόρουμ για τις Υποδομές Έρευνας)· |

—εφαρμογή μέτρων υποστήριξης, μεταξύ άλλων για την αντιμετώπιση αναδυόμενων αναγκών. | —εφαρμογή μέτρων υποστήριξης, μεταξύ άλλων για την αντιμετώπιση των αναδυόμενων αλλαγών, καθώς και των ικανοτήτων τεχνολογικής ανάπτυξης στις περιφέρειες της σύγκλισης. |

Τροπολογία 26

Παράρτημα Ι, Κεφάλαιο 1, τίτλος "Δραστηριότητες", σημείο 1.1.1.

1.1.1. Οι υποδομές έρευνας παγκοσμίου κύρους απαιτούν τεράστιες και μακροπρόθεσμες επενδύσεις σε πόρους (ανθρώπινους και οικονομικούς). Για τον λόγο αυτό, θα πρέπει να διασφαλίζεται η χρήση και η αξιοποίησή τους από την ευρύτερη δυνατή κοινότητα επιστημονικών και βιομηχανικών χρηστών σε ευρωπαϊκή κλίμακα. Η ΕΕ θα συμβάλει στην επίτευξη του στόχου αυτού, υποστηρίζοντας και προωθώντας τη διακρατική πρόσβαση σε τέτοιες υποδομές. Σκοπός των δραστηριοτήτων που θα αναληφθούν εν προκειμένω είναι να προσφέρουν σε ερευνητικές ομάδες, και ιδίως σε ερευνητικές ομάδες από απόκεντρες και εξόχως απόκεντρες περιφέρειες, νέες δυνατότητες πρόσβασης στις καλύτερες υποδομές έρευνας. Μπορεί επίσης να παρέχουν σε εξωτερικούς χρήστες ανάλογες δυνατότητες πρόσβασης, είτε φυσικής είτε ηλεκτρονικής μέσω κατάλληλων ηλεκτρονικών μέσων επικοινωνιών. Η παροχή πρόσβασης μπορεί επίσης να λάβει τη μορφή της παροχής εξ αποστάσεως επιστημονικών υπηρεσιών. Οι σχετικές δραστηριότητες θα τεθούν σε εφαρμογή βάσει μιας προσέγγισης "από κάτω προς τα πάνω", μέσω προσκλήσεων υποβολής προτάσεων, ανοικτών στις ανάγκες της βάσης της επιστημονικής κοινότητας και σε όλα αδιακρίτως τα πεδία της επιστήμης και της τεχνολογίας. | (Δεν αφορά το ελληνικό κείμενο). |

Τροπολογία 27

Παράρτημα Ι, Κεφάλαιο 1, τίτλος "Δραστηριότητες", σημείο 1.1.2., δεύτερο εδάφιο, πρώτη περίπτωση

—προσκλήσεων υποβολής προτάσεων βάσει της προσέγγισης "από κάτω προς τα πάνω", με σκοπό τη διευκόλυνση του αμοιβαίου συντονισμού και του συνδυασμού των πόρων μεταξύ φορέων εκμετάλλευσης υποδομής και, κατ'επέκταση, την προώθηση μιας κουλτούρας συνεργασίας μεταξύ τους. Σκοπός επίσης θα είναι η βελτιωμένη δόμηση, σε ευρωπαϊκή κλίμακα, των όρων και πρακτικών επιχειρησιακής εκμετάλλευσης των υποδομών έρευνας, η υποστήριξη της κοινής ανάπτυξης των ικανοτήτων και επιδόσεών τους, και η προώθηση της συνεκτικής και διεπιστημονικής τους χρήσης· | —προσκλήσεων υποβολής προτάσεων βάσει της προσέγγισης "από κάτω προς τα πάνω", με σκοπό τη διευκόλυνση του αμοιβαίου συντονισμού και του συνδυασμού των πόρων μεταξύ φορέων εκμετάλλευσης υποδομής και, κατ' επέκταση, την προώθηση της μεταξύ τους καλλιέργειας. Σκοπός επίσης θα είναι η βελτιωμένη δόμηση, σε ευρωπαϊκή κλίμακα, των όρων και πρακτικών επιχειρησιακής εκμετάλλευσης των υποδομών έρευνας, καθώς και η αποσαφήνιση στους ενδεχόμενους χρήστες του τρόπου λειτουργίας τους και των όρων πρόσβασης, η υποστήριξη της κοινής ανάπτυξης των ικανοτήτων και επιδόσεών τους, και η προώθηση της συνεκτικής και διεπιστημονικής τους χρήσης· |

Τροπολογία 74

Παράρτημα Ι, Κεφάλαιο 1, τίτλος "Δραστηριότητες", σημείο 1.1.2, δεύτερο εδάφιο, δεύτερη περίπτωση

—"στοχοθετημένων" προσκλήσεων υποβολής προτάσεων, όταν κρίνεται σαφώς χρησιμότερη η προσφυγή σε τέτοιου είδους εστιασμένα μέσα για την υποστήριξη υποδομών δυνάμενων να εξελιχθούν σε μακροπρόθεσμα σημαντικές υποδομές έρευνας, και για την επιτάχυνση της εμφάνισης τέτοιων υποδομών σε επίπεδο ΕΕ. Θα υλοποιούνται σε συντονισμό με τις δραστηριότητες που υπάγονται στους θεματικούς τομείς, κατά τρόπο ώστε να εξασφαλισθεί ότι όλες οι δράσεις που αναλαμβάνονται σε ευρωπαϊκό επίπεδο και στο πλαίσιο της ΕΕ ανταποκρίνονται στις ανάγκες του εκάστοτε τομέα σε υποδομές έρευνας. Είναι ήδη δυνατό να προσδιορισθούν οι τομείς στους οποίους υπάρχει σαφής αναγκαιότητα ενίσχυσης των υφιστάμενων ευρωπαϊκών υποδομών και βελτίωσης της χρήσης και αξιοποίησής τους, κατά τρόπο ώστε να ικανοποιηθούν οι μακροπρόθεσμες στρατηγικές ανάγκες έρευνας του ακαδημαϊκού χώρου, του δημόσιου και του ιδιωτικού τομέα, αλλά και του ευρύτερου κοινωνικού συνόλου: στους τομείς αυτούς συγκαταλέγονται, μεταξύ άλλων, οι βιοεπιστήμες και οι εφαρμογές τους, οι τεχνολογίες της πληροφορίας και της επικοινωνίας, η βιομηχανική έρευνα — συμπεριλαμβανομένης της μετρολογίας, η αειφόρος ανάπτυξη — ιδίως σε ό,τι αφορά το περιβάλλον, και οι κοινωνικές και ανθρωπιστικές επιστήμες. | —"στοχοθετημένων" προσκλήσεων υποβολής προτάσεων, όταν κρίνεται σαφώς χρησιμότερη η προσφυγή σε τέτοιου είδους εστιασμένα μέσα για την υποστήριξη υποδομών δυνάμενων να εξελιχθούν σε μακροπρόθεσμα σημαντικές υποδομές έρευνας, και για την επιτάχυνση της εμφάνισης τέτοιων υποδομών σε επίπεδο ΕΕ. Θα υλοποιούνται σε συντονισμό με τις δραστηριότητες που υπάγονται στους θεματικούς τομείς, κατά τρόπο ώστε να εξασφαλισθεί ότι όλες οι δράσεις που αναλαμβάνονται σε ευρωπαϊκό επίπεδο και στο πλαίσιο της ΕΕ ανταποκρίνονται στις ανάγκες του εκάστοτε τομέα σε υποδομές έρευνας. Είναι ήδη δυνατό να προσδιορισθούν οι τομείς στους οποίους υπάρχει σαφής αναγκαιότητα ενίσχυσης των υφιστάμενων ευρωπαϊκών υποδομών και βελτίωσης της χρήσης και αξιοποίησής τους, κατά τρόπο ώστε να ικανοποιηθούν οι μακροπρόθεσμες στρατηγικές ανάγκες έρευνας του ακαδημαϊκού χώρου, του δημόσιου και του ιδιωτικού τομέα, αλλά και του ευρύτερου κοινωνικού συνόλου: στους τομείς αυτούς συγκαταλέγονται, μεταξύ άλλων, οι βιοεπιστήμες και οι εφαρμογές τους, ιδιαίτερα οι υποδομές/τα δίκτυα κλινικής έρευνας για παιδικές ασθένειες, οι τεχνολογίες της πληροφορίας και της επικοινωνίας, η βιομηχανική έρευνα — συμπεριλαμβανομένης της μετρολογίας, η αειφόρος ανάπτυξη — ιδίως σε ό,τι αφορά το περιβάλλον, και οι κοινωνικές και ανθρωπιστικές επιστήμες. |

Τροπολογία 28

Παράρτημα Ι, Κεφάλαιο 1, τίτλος "Δραστηριότητες", σημείο 1.1.3., πρώτο εδάφιο

1.1.3. Με την ανάπτυξη των ηλεκτρονικών υποδομών (e-Infrastructures) ή κυβερνο-υποδομών εξασφαλίζεται η παροχή μόνιμων υπηρεσιών στις ερευνητικές κοινότητες, μέσω πολύπλοκων διαδικασιών οι οποίες επιτρέπουν σε εικονικές κοινότητες να έχουν πρόσβαση και να αξιοποιούν κατανεμημένους πόρους βασιζόμενους στις ΤΠΕ (υπολογιστική, συνδεσιμότητα, υλικό εξοπλισμό). Η ενίσχυση μιας ευρωπαϊκής προσέγγισης και των σχετικών ευρωπαϊκών δραστηριοτήτων στον συγκεκριμένο τομέα μπορεί να συμβάλει ουσιαστικά στη βελτίωση του ευρωπαϊκού ερευνητικού δυναμικού και της αξιοποίησής του, καθιερώνοντας τις ηλεκτρονικές υποδομές ως ακρογωνιαίο λίθο του Ευρωπαϊκού Χώρου Έρευνας, ως "πρόδρομο" της διεπιστημονικής καινοτομίας και κινητήριο μοχλό εξέλιξης των επιστημονικών μεθόδων και πρακτικών. Μπορεί επίσης να συμβάλει στην ένταξη ερευνητικών ομάδων από απόκεντρες και εξόχως απόκεντρες περιφέρειες. | 1.1.3. Με την ανάπτυξη των ηλεκτρονικών υποδομών (e-Infrastructures) ή κυβερνο-υποδομών εξασφαλίζεται η παροχή ουσιωδών υπηρεσιών στις ερευνητικές κοινότητες, μέσω διαδικασιών οι οποίες επιτρέπουν σε εικονικές κοινότητες να έχουν πρόσβαση και να αξιοποιούν κατανεμημένους πόρους βασιζόμενους στις ΤΠΕ (υπολογιστική, συνδεσιμότητα, υλικό εξοπλισμό). Η ενίσχυση μιας ευρωπαϊκής προσέγγισης και των σχετικών ευρωπαϊκών δραστηριοτήτων στον συγκεκριμένο τομέα μπορεί να συμβάλει ουσιαστικά στη βελτίωση του ευρωπαϊκού ερευνητικού δυναμικού και της αξιοποίησής του, καθιερώνοντας τις ηλεκτρονικές υποδομές ως ακρογωνιαίο λίθο του Ευρωπαϊκού Χώρου Έρευνας, ως "πρόδρομο" της διεπιστημονικής καινοτομίας και κινητήριο μοχλό εξέλιξης των επιστημονικών μεθόδων και πρακτικών. Εξίσου ουσιώδης είναι η ενσωμάτωση ερευνητικών ομάδων από απόκεντρες και εξόχως απόκεντρες περιφέρειες στη χρήση της διαδικασίας αυτής. |

Τροπολογία 29

Παράρτημα Ι, Κεφάλαιο 1, τίτλος "Δραστηριότητες", σημείο 1.1.3., τρίτο εδάφιο

Είναι απαραίτητο να υποστηριχθούν, με συντονισμένο τρόπο, οι ψηφιακές βιβλιοθήκες, τα αρχεία, η αποθήκευση και η επιμέλεια δεδομένων και η αναγκαία συνάθροιση πόρων, σε ευρωπαϊκό επίπεδο, για την οργάνωση χώρων συσσώρευσης δεδομένων, χρήσιμων για την επιστημονική κοινότητα και τις μελλοντικές γενιές επιστημόνων. Θα ληφθούν υπόψη οι παράμετροι βελτίωσης της ασφάλειας και αξιοπιστίας των ηλεκτρονικών υποδομών. Στόχος επίσης των προτεινόμενων δραστηριοτήτων είναι να προβλέψουν και να συνεκτιμήσουν νέες ανάγκες και λύσεις ώστε να διευκολύνουν την εμφάνιση κλινών δοκιμών μεγάλης κλίμακας που θα επιτρέπουν την πειραματική δοκιμή νέων επαναστατικών τεχνολογιών και θα ικανοποιούν τις απαιτήσεις νέων χρηστών, συμπεριλαμβανομένης της ηλεκτρονικής μάθησης. Η ομάδα προβληματισμού για τις ηλεκτρονικές υποδομές, η λεγόμενη eIRG (e-Infrastructure Reflection Group), θα παρέχει τακτικά υποστήριξη στις υπόψη δραστηριότητες, διατυπώνοντας συστάσεις στρατηγικού χαρακτήρα. | Είναι απαραίτητο να υποστηριχθούν συντονισμένα οι ψηφιακές βιβλιοθήκες (με στόχο τη δημιουργία μιας ευρωπαϊκής ψηφιακής βιβλιοθήκης), τα αρχεία, η αποθήκευση και η επιμέλεια δεδομένων και η αναγκαία συνάθροιση πόρων, σε ευρωπαϊκό επίπεδο, για την οργάνωση χώρων συσσώρευσης δεδομένων, χρήσιμων για την επιστημονική κοινότητα και τις μελλοντικές γενιές επιστημόνων. Θα ληφθούν υπόψη οι παράμετροι βελτίωσης της ασφάλειας και αξιοπιστίας των ηλεκτρονικών υποδομών, συνυπολογίζοντας το γεγονός ότι οι επόμενες γενεές πρέπει να έχουν τη δυνατότητα πρόσβασης στα δεδομένα αυτά. Στόχος επίσης των προτεινόμενων δραστηριοτήτων είναι να προβλέψουν και να συνεκτιμήσουν νέες ανάγκες και λύσεις ώστε να διευκολύνουν την εμφάνιση κλινών δοκιμών μεγάλης κλίμακας που θα επιτρέπουν την πειραματική δοκιμή νέων επαναστατικών τεχνολογιών και θα ικανοποιούν τις απαιτήσεις νέων χρηστών, συμπεριλαμβανομένης της ηλεκτρονικής μάθησης. Η ομάδα προβληματισμού για τις ηλεκτρονικές υποδομές, η λεγόμενη eIRG (e-Infrastructure Reflection Group), θα παρέχει τακτικά υποστήριξη στις υπόψη δραστηριότητες, διατυπώνοντας συστάσεις στρατηγικού χαρακτήρα. |

Τροπολογία 30

Παράρτημα Ι, Κεφάλαιο 1, τίτλος "Δραστηριότητες", σημείο 1.2. εδάφιο 1α (νέο)

| Το Φόρουμ Ευρωπαϊκής Στρατηγικής για την Έρευνα Υποδομών (ESFRI), οι τεχνολογικές πλατφόρμες, οι κοινές τεχνολογικές πρωτοβουλίες και το Ευρωπαϊκό Συμβούλιο Έρευνας θα κληθούν να διατυπώσουν ρητώς τις ανάγκες τους για την υποδομή έρευνας. |

Τροπολογία 31

Παράρτημα Ι, Κεφάλαιο 1, τίτλος "Δραστηριότητες", σημείο 1.2.2., πρώτο και δεύτερο εδάφιο, εισαγωγικό μέρος

1.2.2. Σκοπός είναι να υποστηριχθεί η δημιουργία νέων υποδομών έρευνας, με βάση τα αποτελέσματα των εργασιών του ESFRI για την κατάρτιση ενός ευρωπαϊκού χάρτη πορείας για τις νέες υποδομές έρευνας. Η Επιτροπή θα προσδιορίσει τα έργα προτεραιότητας τα οποία δύναται να τύχουν της χρηματοδοτικής υποστήριξης της ΕΚ βάσει του προγράμματος πλαισίου. | 1.2.2. Σκοπός είναι να υποστηριχθεί η δημιουργία νέων υποδομών έρευνας, κατ' εφαρμογή της αρχής της "μεταβλητής γεωμετρίας", όπου περιλαμβάνονται, ιδίως, τα αποτελέσματα των εργασιών του ESFRI για την κατάρτιση ευρωπαϊκού χάρτη πορείας για τις νέες υποδομές έρευνας. Το πρόγραμμα εργασίας θα περιλαμβάνει επιλεγμένα έργα προτεραιότητας τα οποία δύνανται να τύχουν της χρηματοδοτικής υποστήριξης της ΕΚ. |

Η δραστηριότητα που αφορά την κατασκευή νέων υποδομών θα τεθεί σε εφαρμογή βάσει μιας διαδικασίας δύο σταδίων: | Η δραστηριότητα που αφορά την κατασκευή νέων υποδομών θα τεθεί σε εφαρμογή με διαδικασία δύο σταδίων, βάσει ενός καταλόγου κριτηρίων που καθορίζεται με το πρόγραμμα πλαίσιο: |

Τροπολογία 32

Παράρτημα Ι, Κεφάλαιο 1, τίτλος "Δραστηριότητες", σημείο 1.2.2, δεύτερο εδάφιο, σημείο "Στάδιο 2: Υποστήριξη της κατασκευαστικής φάσης"

Στο δεύτερο στάδιο, θα υλοποιούνται τα σχέδια κατασκευής, βάσει των τεχνικών, νομικών, διοικητικών και χρηματοοικονομικών συμφωνιών που έχουν συνομολογηθεί, αξιοποιώντας ιδίως τη συμπληρωματικότητα μεταξύ των εθνικών και των κοινοτικών μηχανισμών χρηματοδότησης (όπως τα διαρθρωτικά ταμεία ή η Ευρωπαϊκή Τράπεζα Επενδύσεων). Βάσει του προγράμματος πλαισίου, δυνατότητα χρηματοδότησης της κατασκευαστικής φάσης προβλέπεται για εκείνα τα έργα προτεραιότητας για τα οποία η χρηματοδοτική υποστήριξη εκ μέρους της Κοινότητας έχει ζωτική σημασία. Στις περιπτώσεις αυτές, οι αποφάσεις θα λαμβάνονται με έναν μηχανισμό ο οποίος θα εξαρτάται από τη φύση και το επίπεδο της απαιτούμενης χρηματοδότησης (π.χ. άμεση επιχορήγηση, δάνεια της Ευρωπαϊκής Τράπεζας Επενδύσεων διευκολυνόμενα ενδεχομένως μέσω της "χρηματοδοτικής διευκόλυνσης καταμερισμού του κινδύνου" (παράρτημα ΙΙΙ), Άρθρο 171). | Στο δεύτερο στάδιο, θα υλοποιούνται τα σχέδια κατασκευής, βάσει των τεχνικών, νομικών, διοικητικών και χρηματοοικονομικών συμφωνιών που έχουν συνομολογηθεί, αξιοποιώντας ιδίως τη συμπληρωματικότητα μεταξύ των εθνικών και των κοινοτικών μηχανισμών χρηματοδότησης (όπως τα διαρθρωτικά ταμεία ή η Ευρωπαϊκή Τράπεζα Επενδύσεων) με την συμμετοχή των κατάλληλων ιδιωτικών χρηματοπιστωτικών οργανισμών. Βάσει του προγράμματος πλαισίου, δυνατότητα χρηματοδότησης της κατασκευαστικής φάσης προβλέπεται για εκείνα τα έργα προτεραιότητας για τα οποία η χρηματοδοτική υποστήριξη εκ μέρους της Κοινότητας έχει ζωτική σημασία. Στις περιπτώσεις αυτές, οι αποφάσεις θα λαμβάνονται με έναν μηχανισμό ο οποίος θα εξαρτάται από τη φύση και το επίπεδο της απαιτούμενης χρηματοδότησης (π.χ. άμεση επιχορήγηση, δάνεια της Ευρωπαϊκής Τράπεζας Επενδύσεων διευκολυνόμενα ενδεχομένως μέσω της "χρηματοδοτικής διευκόλυνσης καταμερισμού του κινδύνου" (παράρτημα ΙΙΙ), Άρθρο 171). |

Τροπολογία 33

Παράρτημα Ι, Κεφάλαιο 1, τίτλος "Δραστηριότητες", σημείο 1.2.2.α (νέο)

| 1.2.2.α Κέντρα "ανοικτής καινοτομίας" Θα παρέχουν τη δυνατότητα εκτέλεσης από μια και μόνον εγκατάσταση μεγάλων βιομηχανικών έργων Ε&Α, με εταίρους κοινοπραξίες αποσπώντας προσωπικό τους σε προσωρινές θέσεις και/ή παρέχοντας ελεύθερη πρόσβαση σε ερευνητικές υποδομές και υπηρεσίες στο πλαίσιο μερισμού των εγκαταστάσεων. |

Τροπολογία 34

Παράρτημα Ι, Κεφάλαιο 1, τίτλος "Δραστηριότητες", σημείο 1.2.2.β (νέο)

| 1.2.2.β Πρόσβαση στα αποτελέσματα έρευνας Εγκατάσταση Διακομιστή Επιστημονικών Μεθόδων, ο οποίος θα συνέβαλλε σημαντικά στην αποδοτικότητα των ερευνητικών μεθόδων, καθιστώντας τα αποτελέσματα ορισμένων σταδίων της έρευνας προσβάσιμα υπό συγκρίσιμες συνθήκες. |

Τροπολογία 35

Παράρτημα Ι, Κεφάλαιο 2, τίτλος "Προσέγγιση", δεύτερο εδάφιο

Θα τεθούν σε εφαρμογή ειδικές δράσεις με σκοπό την υποστήριξη ΜΜΕ ή ενώσεων ΜΜΕ που έχουν ανάγκη να αναθέσουν την εκτέλεση ερευνητικών εργασιών σε πανεπιστήμια και ερευνητικά κέντρα ("εργολήπτες ΕΤΑ"). Οι δράσεις αυτές θα καλύπτουν το σύνολο των επιστημονικών και τεχνολογικών πεδίων. Κατά την αξιολόγηση των αντίστοιχων προτάσεων έργων θα λαμβάνεται δεόντως υπόψη ο αναμενόμενος οικονομικός αντίκτυπος στις ΜΜΕ. Προβλέπονται δύο καθεστώτα χρηματοδότησης: Έρευνα προς όφελος ΜΜΕ και Έρευνα προς όφελος ενώσεων ΜΜΕ. Το πρώτο αφορά ιδίως ΜΜΕ χαμηλής έως μέσης τεχνολογίας με ελάχιστες ή ανύπαρκτες ερευνητικές δυνατότητες, αλλά και ΜΜΕέντασης έρευνας που χρειάζονται να αναθέσουν σε εξωτερικούς φορείς την εκτέλεση ερευνητικών εργασιών που υπερβαίνουν τις ερευνητικές τους δυνατότητες. Το δεύτερο αφορά ενώσεις ΜΜΕ, οι οποίες κατά κανόνα είναι σε θέση να γνωρίζουν ή να προσδιορίζουν καλύτερα τα κοινά τεχνικά προβλήματα των μελών τους, να ενεργούν εξ ονόματός τους, και να προωθούν την αποτελεσματική διάχυση και αφομοίωση των αποτελεσμάτων. | Θα τεθούν σε εφαρμογή ειδικές δράσεις με σκοπό την υποστήριξη ΜΜΕ ή ενώσεων ΜΜΕ που έχουν ανάγκη να αναθέσουν την εκτέλεση ερευνητικών εργασιών σε "εργολήπτες ΕΤΑ", όπως πανεπιστήμια και ερευνητικά κέντρα και ΜΜΕ με έντονο στοιχείο έρευνας. Οι δράσεις αυτές θα καλύπτουν το σύνολο των επιστημονικών και τεχνολογικών πεδίων. Κατά την αξιολόγηση των αντίστοιχων προτάσεων έργων θα λαμβάνεται δεόντως υπόψη ο αναμενόμενος οικονομικός αντίκτυπος στις ΜΜΕ. Προβλέπονται δύο καθεστώτα χρηματοδότησης: Έρευνα προς όφελος ΜΜΕ και Έρευνα προς όφελος ενώσεων ΜΜΕ. Το πρώτο αφορά ιδίως ΜΜΕ χαμηλής έως μέσης τεχνολογίας με ελάχιστες ή ανύπαρκτες ερευνητικές δυνατότητες, αλλά και ΜΜΕ με τεχνολογικές ικανότητες και από παραδοσιακούς τομείς, που χρειάζονται να αναθέσουν σε εξωτερικούς φορείς την εκτέλεση ερευνητικών εργασιών που υπερβαίνουν τις ερευνητικές τους δυνατότητες στο πεδίο της τεχνολογίας. Το δεύτερο αφορά ενώσεις ΜΜΕ, οι οποίες κατά κανόνα είναι σε θέση να γνωρίζουν ή να προσδιορίζουν καλύτερα τα κοινά τεχνικά προβλήματα των μελών τους, να ενεργούν εξ ονόματός τους, και να προωθούν την αποτελεσματική διάχυση και αφομοίωση των αποτελεσμάτων. |

Τροπολογία 36

Παράρτημα Ι, Κεφάλαιο 2, τίτλος "Προσέγγιση", τρίτο εδάφιο

Πέραν των ειδικών αυτών δράσεων, σε όλες τις δραστηριότητες που θα αναληφθούν βάσει του προγράμματος πλαισίου θα ενθαρρύνεται και θα διευκολύνεται η συμμετοχή ΜΜΕ. Οι ανάγκες έρευνας και το ερευνητικό δυναμικό των ΜΜΕ έχουν ληφθεί δεόντως υπόψη κατά τη διαμόρφωση του περιεχομένου των θεματικών τομέων του προγράμματος "Συνεργασία", οι οποίοι θα τεθούν σε εφαρμογή μέσω έργων ποικίλου μεγέθους και πεδίου εφαρμογής ανάλογα με το εκάστοτε επιστημονικό ή τεχνολογικό πεδίο ή θεματικό αντικείμενο. | Πέραν των ειδικών αυτών δράσεων, σε όλες τις δραστηριότητες που θα αναληφθούν βάσει του προγράμματος πλαισίου θα ενθαρρύνεται και θα διευκολύνεται η συμμετοχή ΜΜΕ. Ειδικότερα, στις ΜΜΕ θα εφαρμόζονται απλούστερες και σαφέστερες διοικητικές διαδικασίες και θα μειωθεί το κόστος για τις ΜΜΕ που θα επωφελούνται από τα μέσα του προγράμματος πλαισίου. Οι ανάγκες έρευνας και το ερευνητικό δυναμικό των ΜΜΕ έχουν ληφθεί δεόντως υπόψη κατά τη διαμόρφωση του περιεχομένου των θεματικών τομέων του προγράμματος "Συνεργασία", οι οποίοι θα τεθούν σε εφαρμογή με έργα ποικίλου μεγέθους και πεδίου εφαρμογής ανάλογα με το εκάστοτε επιστημονικό ή τεχνολογικό πεδίο ή θεματικό αντικείμενο. |

| Για την επίτευξη του στόχου αυτού, θα ληφθούν μέτρα για να διευκολύνουν τη συμμετοχή των ΜΜΕ, είτε μεμονωμένα, είτε σε συσπειρώσεις, σε έργα σχετιζόμενα με τους στόχους προτεραιότητας του προγράμματος "Συνεργασία", καθώς και στις τεχνολογικές πλατφόρμες. |

| Κατά τη χρηματοδότηση έργων στα οποία συμμετέχουν ΜΜΕ, θα επιδιώκεται η μέγιστη δυνατή συνεισφορά όλων των κοινοτικών οργανισμών, περιλαμβανομένων της ΕΤΕπ και του ΕΤΕ. |

Τροπολογία 37

Παράρτημα Ι, Κεφάλαιο 2, τίτλος "Προσέγγιση", τέταρτο εδάφιο

Κατά την εφαρμογή του κοινοτικού προγράμματος πλαισίου έρευνας και τεχνολογικής ανάπτυξης (ΕΤΑ), θα εξασφαλισθεί συμπληρωματικότητα και συνέργεια με τις δράσεις του προγράμματος πλαισίου για την ανταγωνιστικότητα και την καινοτομία, ούτως ώστε να ενθαρρυνθεί και να διευκολυνθεί η συμμετοχή των ΜΜΕ στο κοινοτικό πρόγραμμα πλαίσιο ΕΤΑ. | Κατά την εφαρμογή του προγράμματος πλαισίου, θα εξασφαλισθεί συμπληρωματικότητα και συνέργεια με τις δράσεις του προγράμματος πλαισίου για την ανταγωνιστικότητα και την καινοτομία, ούτως ώστε να ενθαρρυνθεί και να διευκολυνθεί η συμμετοχή των ΜΜΕ στο πρόγραμμα πλαίσιο. Θα επιδιωχθεί επίσης ο συντονισμός με τα σχετικά εθνικά ερευνητικά προγράμματα που είναι συμπληρωματικά των ερευνητικών δραστηριοτήτων οι οποίες περιγράφονται κατωτέρω. Με την προοπτική αυτή, μπορεί επίσης να διερευνηθεί το ενδεχόμενο της από κοινού εφαρμογής προγραμμάτων τεχνολογικής ανάπτυξης τα οποία απευθύνονται σε ΜΜΕ στο πλαίσιο του προγράμματος Eureka, ώστε να υποστηριχθούν σχέδια καινοτομιών που είναι προσανατολισμένα προς τις απαιτήσεις της αγοράς. Θα επιδιωχθεί η πραγματοποίηση των κάτωθι στόχων: ενθάρρυνση της συμμετοχής των ΜΜΕ στο πρόγραμμα πλαίσιο και διευκόλυνση της πρόσβασής τους σε αυτό· και,διασφάλιση του ότι οι ΜΜΕ αξιοποιούν πλήρως τις χρηματοδοτικές ευκαιρίες που παρέχονται στο πλαίσιο του προγράμματος πλαισίου. |

| Θα προβλεφθούν έργα απλά, σύντομα, ταχείας διαδικασίας απαλλαγμένα από πολύπλοκες χρηματοοικονομικές αρχές και άσκοπες υποχρεώσεις για υποβολή εκθέσεων. Όπου είναι δυνατόν, τόσο στο πρόγραμμα πλαίσιο όσο και στο πρόγραμμα για την ανταγωνιστικότητα και την καινοτομία, εφαρμόζονται κοινές αρχές εφαρμογής και συμβατικές αρχές. |

Τροπολογία 38

Παράρτημα Ι, Κεφάλαιο 2, τίτλος "Προσέγγιση", εδάφιο 4α (νέο)

| Θα δημιουργηθούν επίσης μηχανισμοί για τη συνεργασία με εθνικά και περιφερειακά προγράμματα υποστήριξης της Ε&Α που απευθύνονται σε ΜΜΕ, με στόχο την προσφορά περισσότερο τοπικής υπηρεσίας, προσανατολισμένης στις ανάγκες τους, η οποία θα ενισχύει την κρίσιμη μάζα και την ευρωπαϊκή διάσταση των διαφόρων εθνικών μηχανισμών υποστήριξης. |

Τροπολογία 39

Παράρτημα Ι, Κεφάλαιο 2, τίτλος "Δραστηριότητες", πρώτο εδάφιο, πρώτη περίπτωση "Έρευνα προς όφελος ΜΜΕ"

Με το καθεστώς αυτό παρέχεται υποστήριξη σε μικρές ομάδων καινοτόμων ΜΜΕ με σκοπό την επίλυση κοινών ή συμπληρωματικών τεχνολογικών προβλημάτων. Τα έργα, τα οποία θα έχουν σχετικά μικρή διάρκεια, θα πρέπει να εστιάζονται στις ανάγκες καινοτομίας των ΜΜΕ που αναθέτουν την εκτέλεση ερευνητικών εργασιών σε εργολήπτες ΕΤΑ και θα πρέπει να επιδεικνύουν σαφείς δυνατότητες αξιοποίησης των ερευνητικών αποτελεσμάτων από τις ενδιαφερόμενες ΜΜΕ. | Με το καθεστώς αυτό παρέχεται υποστήριξη στη δημιουργία μικρών ομάδων καινοτόμων ΜΜΕ και βιοτεχνιών με σκοπό την επίλυση κοινών ή συμπληρωματικών τεχνολογικών προβλημάτων, καθώς και υποστήριξη στο έργο τους. Τα έργα, τα οποία θα έχουν σχετικά μικρή διάρκεια, θα πρέπει να εστιάζονται στις ανάγκες καινοτομίας των ΜΜΕ που αναθέτουν την εκτέλεση ερευνητικών εργασιών σε εργολήπτες ΕΤΑ και θα πρέπει να επιδεικνύουν σαφείς δυνατότητες αξιοποίησης των ερευνητικών αποτελεσμάτων από τις ενδιαφερόμενες ΜΜΕ. |

Τροπολογία 40

Παράρτημα Ι, Κεφάλαιο 2, τίτλος "Δραστηριότητες", πρώτο εδάφιο, περίπτωση 2α (νέα)

| —Έρευνα για μικρές ομάδες ΜΜΕΥποστήριξη μικρών ομάδων καινοτόμων ΜΜΕ κατά την επίλυση κοινών ή συμπληρωματικών τεχνολογικών προβλημάτων, διά του προγράμματος πλαισίου και/ή της διακυβερνητικής χρηματοδότησης σχεδίων, όπως των πρωτοβουλιών Jeremie και JASPER, της Επιτροπής, της ΕΤΕπ και της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ). |

Τροπολογία 41

Παράρτημα Ι, Κεφάλαιο 2, τίτλος "Δραστηριότητες", υπότιτλος "Κοινά χαρακτηριστικά των δύο καθεστώτων", περίπτωση 3α (νέα)

| —Για να ενθαρρυνθεί η Ε&Α σε ΜΜΕ που πραγματοποιούν έρευνα και διαθέτουν μεγάλο δυναμικό ανάπτυξης σε βιώσιμη βάση, η Επιτροπή μπορεί επίσης να υποβάλει πρόταση για πρωτοβουλία του άρθρου 169 της Συνθήκης σε συνεργασία με το Eureka (όπως η πρωτοβουλία Eurostars). |

Τροπολογία 42

Παράρτημα Ι, Κεφάλαιο 3, τίτλος "Προσέγγιση", τρίτο εδάφιο

Σκοπός της δράσης "Περιφέρειες της γνώσης" είναι να υποστηρίξει τη χάραξη και την εφαρμογή βέλτιστων πολιτικών και στρατηγικών για την ανάπτυξη περιφερειακών συσπειρώσεων με γνώμονα την Ε&Α. Ειδικότερα, η συγκεκριμένη δράση επιδιώκει: να υποστηρίξει την ανάπτυξη καταλληλότερων και αποτελεσματικότερων περιφερειακών ερευνητικών στρατηγικών, μέσω της ανταλλαγής χρήσιμων εμπειριών και πρακτικών· να προωθήσει και να ενισχύσει τη συνεργασία μεταξύ περιφερειακών συσπειρώσεων Ε&Α· να υποστηρίξει τη βιώσιμη ανάπτυξη των υφιστάμενων συσπειρώσεων και να ενθαρρύνει τη δημιουργία νέων. Θα υποστηριχθούν ιδίως τα έργα εκείνα τα οποία υπαγορεύονται από τη ζήτηση, προσανατολίζονται στην επίλυση προβλημάτων, και εστιάζονται σε συγκεκριμένους τεχνολογικούς τομείς ή κλάδους. | Σκοπός της δράσης "Περιφέρειες της γνώσης" είναι να υποστηρίξει τη χάραξη και την εφαρμογή βέλτιστων πολιτικών και στρατηγικών για την ανάπτυξη περιφερειακών συσπειρώσεων με γνώμονα την Ε&Α. Ειδικότερα, η συγκεκριμένη δράση επιδιώκει: να υποστηρίξει την ανάπτυξη καταλληλότερων και αποτελεσματικότερων περιφερειακών ερευνητικών στρατηγικών, μέσω της ανταλλαγής χρήσιμων εμπειριών και πρακτικών· να προωθήσει και να ενισχύσει τη συνεργασία μεταξύ περιφερειακών συσπειρώσεων Ε&Α· να υποστηρίξει τη βιώσιμη ανάπτυξη των υφιστάμενων συσπειρώσεων και να ενθαρρύνει τη δημιουργία νέων. Θα υποστηριχθούν ιδίως τα έργα εκείνα τα οποία υπαγορεύονται από τη ζήτηση, προσανατολίζονται στην επίλυση προβλημάτων, και εστιάζονται σε συγκεκριμένους τεχνολογικούς τομείς ή κλάδους, ιδίως όταν αυτά τα έργα έχουν ήδη επιτύχει να συνδυάσουν τις περιφερειακές αρχές με αναπτυξιακούς φορείς, πανεπιστήμια, ερευνητικά κέντρα και τη βιομηχανία. |

Τροπολογία 43

Παράρτημα Ι, Κεφάλαιο 3, τίτλος "Προσέγγιση", εδάφιο 4α (νέο)

| Πρέπει να δοθεί προσοχή ειδικά στη συνεργασία μεταξύ γειτονικών περιοχών στα διάφορα κράτη μέλη. Όπως συμβαίνει με τα προγράμματα Interreg III στην ΕΕ, και βάσει του εδαφικού στόχου των διαρθρωτικών ταμείων, το πρόγραμμα "Περιφέρειες της Γνώσης" πρέπει να ενσωματώνει λύσεις για τα διαπεριφερειακά εμπόδια και μηχανισμούς για την ενθάρρυνση της διασυνοριακής περιφερειακής συνεργασίας στον τομέα της έρευνας, ανεξάρτητα από το αν οι περιφέρειες αυτές εντάσσονται στους στόχους της σύγκλισης ή της περιφερειακής ανταγωνιστικότητας. |

Τροπολογία 44

Παράρτημα Ι, Κεφάλαιο 3, τίτλος "Δραστηριότητες", πρώτο εδάφιο, δεύτερη περίπτωση

—"Καθοδήγηση" περιφερειών χαμηλού προφίλ στον χώρο της έρευνας από περιφέρειες πιο ανεπτυγμένες στον τομέα αυτό, μέσω της ανάπτυξης συσπειρώσεων με γνώμονα την Ε&Α. Θα επιδιωχθεί, στα πλαίσια διακρατικών περιφερειακών κοινοπραξιών, η κινητοποίηση και η σύμπραξη ερευνητικών συντελεστών από τον ακαδημαϊκό χώρο, τον ιδιωτικό και τον δημόσιο τομέα, με σκοπό την παραγωγή λύσεων "καθοδήγησης" των λιγότερο ανεπτυγμένων τεχνολογικά περιφερειών, από κοινού με τις περιφέρειες αυτές. | —"Καθοδήγηση" περιφερειών χαμηλού προφίλ στον χώρο της έρευνας από περιφέρειες πιο ανεπτυγμένες στον τομέα αυτό, μέσω της ανάπτυξης συσπειρώσεων με γνώμονα την Ε&Α, ή της καλύτερης ενσωμάτωσης των υπαρχουσών συσπειρώσεων στην παγκόσμια αγορά. Θα επιδιωχθεί, στα πλαίσια διακρατικών περιφερειακών κοινοπραξιών, η κινητοποίηση και η σύμπραξη ερευνητικών συντελεστών από τον ακαδημαϊκό χώρο, τον ιδιωτικό και τον δημόσιο τομέα, με σκοπό την παραγωγή λύσεων "καθοδήγησης" των λιγότερο ανεπτυγμένων τεχνολογικά περιφερειών, από κοινού με τις περιφέρειες αυτές. Η καθοδήγηση θα πρέπει να περιλαμβάνει μέτρα για ενίσχυση της συνεργασίας με τις επιστημονικές κοινότητες των νέων κρατών μελών. |

Τροπολογία 45

Παράρτημα Ι, Κεφάλαιο 3, τίτλος "Δραστηριότητες", πρώτο εδάφιο, τρίτη περίπτωση

—Πρωτοβουλίες προς υποστήριξη της ενσωμάτωσης των ερευνητικών συντελεστών και οργανισμών στον περιφερειακό οικονομικό ιστό, μέσω των αλληλεπιδράσεών τους στα πλαίσια των περιφερειακών συσπειρώσεων. Συμπεριλαμβάνονται διακρατικές δραστηριότητες με σκοπό τη βελτίωση των δεσμών μεταξύ των συντελεστών της έρευνας και των τοπικών επιχειρηματικών κοινοτήτων, καθώς και αντίστοιχες δραστηριότητες βελτίωσης των δεσμών μεταξύ περιφερειακών συσπειρώσεων. | —Πρωτοβουλίες προς υποστήριξη της ενσωμάτωσης των ερευνητικών συντελεστών και οργανισμών στον περιφερειακό οικονομικό ιστό, μέσω των αλληλεπιδράσεών τους στα πλαίσια των περιφερειακών συσπειρώσεων. Συμπεριλαμβάνονται διακρατικές δραστηριότητες με σκοπό τη βελτίωση των δεσμών μεταξύ των συντελεστών της έρευνας και των τοπικών επιχειρηματικών κοινοτήτων, καθώς και αντίστοιχες δραστηριότητες βελτίωσης των δεσμών μεταξύ περιφερειακών συσπειρώσεων. Τέτοιες δραστηριότητες θα μπορούσαν να βοηθήσουν στον εντοπισμό στοιχείων συμπληρωματικότητας στην Ε&ΤΑ, με στόχο να αποδειχθούν τα πλεονεκτήματα της ενοποίησης. |

Τροπολογία 46

Παράρτημα Ι, Κεφάλαιο 3, τίτλος "Δραστηριότητες", δεύτερο εδάφιο

Θα υποστηριχθούν επίσης δραστηριότητες (π.χ. διοργάνωση εργαστηρίων ανάλυσης και σύνθεσης και συνεδριάσεων στρογγυλής τραπέζης, δημοσιεύσεις) με σκοπό την προώθηση της συστηματικής αμοιβαίας ανταλλαγής πληροφοριών και των αλληλεπιδράσεων μεταξύ παρόμοιων έργων και, κατά περίπτωση, με δράσεις άλλων συναφών κοινοτικών προγραμμάτων. | Θα υποστηριχθούν επίσης δραστηριότητες (π.χ. διοργάνωση εργαστηρίων ανάλυσης και σύνθεσης και συνεδριάσεων στρογγυλής τραπέζης, δημοσιεύσεις) και η συνεργασία τρίτων χωρών, όταν τούτο είναι ουσιώδες για την επιτυχία ενός σχεδίου, με σκοπό την προώθηση της συστηματικής αμοιβαίας ανταλλαγής πληροφοριών και των αλληλεπιδράσεων μεταξύ παρόμοιων έργων και, κατά περίπτωση, με δράσεις δυνάμει άλλων συναφών κοινοτικών προγραμμάτων. |

Τροπολογία 47

Παράρτημα Ι, Κεφάλαιο 4, τίτλος "Δραστηριότητες", πρώτο εδάφιο, πρώτη περίπτωση

—ανταλλαγή τεχνογνωσίας και εμπειριών μέσω διακρατικών αμοιβαίων αποσπάσεων ερευνητικού προσωπικού μεταξύ, αφενός, των επιλεγμένων κέντρων των επιλέξιμων περιφερειών και, αφετέρου, ενός ή περισσότερων οργανισμών-εταίρων άλλου κράτους της ΕΕ. Οι αποσπάσεις προσωπικού από τα επιλεγμένα κέντρα των επιλέξιμων περιφερειών θα υπόκεινται απαραιτήτως σε υποχρέωση επανόδου του αποσπασμένου προσωπικού στις επιλέξιμες περιφέρειες· | —ανταλλαγή τεχνογνωσίας και εμπειριών μέσω διακρατικών αμοιβαίων αποσπάσεων ερευνητικού προσωπικού και διευθυντών μεταξύ, αφενός, των επιλεγμένων κέντρων των επιλέξιμων περιφερειών και, αφετέρου, ενός ή περισσότερων οργανισμών-εταίρων σε κράτος μέλος, σε συνδεδεμένη χώρα, γειτονική χώρα ή σε τρίτη χώρα. Οι αποσπάσεις προσωπικού από τα επιλεγμένα κέντρα των επιλέξιμων περιφερειών θα υπόκεινται απαραιτήτως σε υποχρέωση επανόδου του αποσπασμένου προσωπικού στις επιλέξιμες περιφέρειες. |

Τροπολογία 48

Παράρτημα Ι, Κεφάλαιο 4, τίτλος "Δραστηριότητες", πρώτο εδάφιο, τέταρτη περίπτωση

—διοργάνωση εργαστηρίων και συνεδρίων προς διευκόλυνση της μεταφοράς γνώσεων σε εθνικό και διεθνές επίπεδο, με συμμετοχή τόσο του ερευνητικού προσωπικού των επιλεγμένων κέντρων όσο και προσκεκλημένων ερευνητών από άλλες χώρες, στο πλαίσιο της ανάπτυξης της εκπαιδευτικής ικανότητας και της διεθνούς φήμης των επιλεγμένων κέντρων· συμμετοχή του ερευνητικού προσωπικού των επιλεγμένων κέντρων σε διεθνή συνέδρια ή διεθνή βραχύχρονα προγράμματα επιμόρφωσης, για σκοπούς ανταλλαγής γνώσεων, δικτύωσης και εξοικείωσής τους με ένα πιο διεθνές περιβάλλον· | —διοργάνωση εργαστηρίων και συνεδρίων προς διευκόλυνση της μεταφοράς γνώσεων σε εθνικό, περιφερειακό και διεθνές επίπεδο, με συμμετοχή τόσο του ερευνητικού προσωπικού των επιλεγμένων κέντρων όσο και προσκεκλημένων ερευνητών από άλλες χώρες, στο πλαίσιο της ανάπτυξης της εκπαιδευτικής ικανότητας και της διεθνούς φήμης των επιλεγμένων κέντρων· συμμετοχή του ερευνητικού προσωπικού των επιλεγμένων κέντρων σε διεθνή συνέδρια ή διεθνή βραχύχρονα προγράμματα επιμόρφωσης, για σκοπούς ανταλλαγής γνώσεων, δικτύωσης και εξοικείωσής τους με ένα πιο διεθνές περιβάλλον· |

Τροπολογία 49

Παράρτημα Ι, Κεφάλαιο 5, τίτλος "Στόχος", εδάφιο 1α (νέο)

| Η επιστημονική γνώση και η κοινωνική ανάπτυξη θα αλληλοεπηρεασθούν, και μάλιστα στον τομέα της περιβαλλοντικής πολιτικής. Επιπροσθέτως, για να αντικρουσθούν τα ανορθολογικά και ψευδοεπιστημονικά επιχειρήματα που προβάλλονται σε δημόσιες συζητήσεις θα χρειασθούν περισσότερα ποσοτικά στοιχεία. |

Τροπολογία 50

Παράρτημα Ι, Κεφάλαιο 5, τίτλος "Προσέγγιση", δεύτερο εδάφιο

Η ανάπτυξη των ευρωπαϊκών κοινωνιών εξαρτάται σε μεγάλο βαθμό από την ικανότητά τους να δημιουργούν, να εκμεταλλεύονται και να διαχέουν τις γνώσεις και, κατ'επέκταση, να καινοτομούν συνεχώς. Η επιστημονική έρευνα διαδραματίζει σημαντικό ρόλο από αυτή την άποψη, και θα πρέπει να εξακολουθήσει να αποτελεί έναν από τους κινητήριους μοχλούς οικονομικής μεγέθυνσης, ευημερίας και αειφόρου ανάπτυξης. | Η ανάπτυξη των ευρωπαϊκών κοινωνιών εξαρτάται σε μεγάλο βαθμό από την ικανότητά τους να δημιουργούν, να εκμεταλλεύονται και να διαχέουν τις γνώσεις και, κατ'επέκταση, να καινοτομούν συνεχώς. Οι νέες γνώσεις αναπτύσσονται στην κοινωνία ως σύνολο, στη δημιουργία τους όμως διαδραματίζει καίριο ρόλο το "τρίγωνο της γνώσης": έρευνα, εκπαίδευση και καινοτομία. Η επιστημονική έρευνα διαδραματίζει σημαντικό ρόλο από την άποψη αυτή, και θα πρέπει να εξακολουθήσει να αποτελεί έναν από τους κινητήριους μοχλούς οικονομικής μεγέθυνσης, ευημερίας και βιώσιμης ανάπτυξης. |

Τροπολογία 51

Παράρτημα Ι, Κεφάλαιο 5, τίτλος "Προσέγγιση", τρίτο εδάφιο

Για τον σκοπό αυτό, είναι επιτακτική ανάγκη να αναπτυχθεί ένα κοινωνικό και πολιτισμικό περιβάλλον που να ευνοεί την επιτυχία και την αξιοποίηση των ερευνητικών προσπαθειών. Βασικές προϋποθέσεις για την ανάπτυξη ενός τέτοιου περιβάλλοντος είναι η συνεκτίμηση των θεμιτών και εύλογων ανησυχιών και αναγκών του κοινωνικού συνόλου, η ενίσχυση του δημοκρατικού διαλόγου με ένα πιο ενημερωμένο και ενδιαφερόμενο να συμμετάσχει κοινό, και η βελτίωση των συνθηκών για τη λήψη συλλογικών αποφάσεων επί των εκάστοτε επιστημονικών ζητημάτων. Ένα τέτοιο περιβάλλον θα πρέπει επίσης να ευνοεί την ανάπτυξη των φυσικών επιστημονικών δεξιοτήτων και των επιστημονικών σταδιοδρομιών, την ανανέωση των επενδύσεων στην έρευνα και την επακόλουθη διάχυση των γνώσεων, στοιχεία στα οποία βασίζεται η στρατηγική της Λισσαβόνας. | Για τον σκοπό αυτό, είναι επιτακτική ανάγκη να αναπτυχθεί κοινωνικό και πολιτισμικό περιβάλλον που να ευνοεί την επιτυχία και την αξιοποίηση των ερευνητικών προσπαθειών. Βασικές προϋποθέσεις για την ανάπτυξη ενός τέτοιου περιβάλλοντος είναι η συνεκτίμηση των θεμιτών και εύλογων ανησυχιών και αναγκών του κοινωνικού συνόλου, η ενίσχυση του δημοκρατικού διαλόγου με ένα πιο ενημερωμένο και ενδιαφερόμενο να συμμετάσχει κοινό, και η βελτίωση των συνθηκών για τη λήψη συλλογικών αποφάσεων επί των εκάστοτε επιστημονικών ζητημάτων. Θα επιτρέπεται στις οργανώσεις της κοινωνίας των πολιτών να αναθέτουν σε εξωτερικούς φορείς την κάλυψη των αναγκών έρευνας. Το αυτό περιβάλλον θα πρέπει επίσης να ευνοεί την ανάπτυξη των φυσικών επιστημονικών δεξιοτήτων και των επιστημονικών σταδιοδρομιών, την ανανέωση των επενδύσεων στην έρευνα και την επακόλουθη διάχυση των γνώσεων, στοιχεία στα οποία βασίζεται η στρατηγική της Λισσαβόνας. Η εν λόγω δραστηριότητα θα επιδιώκει επίσης την πλήρη ένταξη της γυναίκας στον επιστημονικό κόσμο. Απαιτείται τα ζητήματα "επιστήμη και κοινωνία" (όπως οι σχέσεις μεταξύ της τεχνολογίας, της απασχόλησης και της εργασίας και των μεγάλων επιλογών σε θέματα ενέργειας, περιβάλλοντος ή υγείας) να λαμβάνουν ακόμη μεγαλύτερη ευρωπαϊκή διάσταση. |

Τροπολογία 52

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, τέταρτη περίπτωση

—να γεφυρώσει το χάσμα μεταξύ αυτών που έχουν επιστημονική μόρφωση και εκείνων που δεν έχουν, και να καλλιεργήσει το ενδιαφέρον για την επιστήμη και την επιστημονική παιδεία στο άμεσο περιβάλλον όλων των πολιτών (κάνοντας έκκληση στις πόλεις, τις περιφέρειες, τα επιστημονικά ιδρύματα και κέντρα, κτλ.), | —να γεφυρώσει το χάσμα μεταξύ αυτών που έχουν επιστημονική μόρφωση και εκείνων που δεν έχουν, και να καλλιεργήσει το ενδιαφέρον για την επιστήμη και την επιστημονική παιδεία στο άμεσο περιβάλλον όλων των πολιτών (κάνοντας έκκληση στις πόλεις, στις περιφέρειες, στα επιστημονικά ιδρύματα και κέντρα, στα μουσεία, στις οργανώσεις της κοινωνίας των πολιτών κτλ.), |

Τροπολογία 53

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, περίπτωση 4α (νέα)

| —να ενθαρρύνει τη συζήτηση και τον διάλογο στην επιστημονική κοινότητα σχετικά με τις κοινωνικές πτυχές της έρευνας, |

Τροπολογία 54

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, περίπτωση 4β (νέα)

| —να διερευνήσει τρόπους για την καλύτερφη ρύθμιση του ευρωπαϊκού συστήματος έρευνας και καινοτομίας, |

Τροπολογία 55

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, έκτη περίπτωση

—να δώσει σε όλους, και ιδίως στους νέους, μια θετική και εποικοδομητική εικόνα της επιστήμης και των επιστημόνων, | —να προβάλει την επιστήμη και τους ερευνητές ως αξιόπιστους και να δώσει σε όλους, και ιδίως στους νέους, θετική και εποικοδομητική εικόνα της επιστήμης και των επιστημόνων, |

Τροπολογία 56

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, έβδομη περίπτωση

—να υποστηρίξει τη συνεχή επαγγελματική ανέλιξη των γυναικών επιστημόνων και την καλύτερη αξιοποίηση των επιστημονικών τους ταλέντων προς όφελος όλων, | —να προωθήσει την επαγγελματική ανέλιξη των γυναικών επιστημόνων και την αξιοποίηση των επιστημονικών τους ταλέντων προς όφελος όλων, |

Τροπολογία 57

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, όγδοη περίπτωση

—να ανανεώσει την επιστημονική επικοινωνία, προωθώντας τη χρήση σύγχρονων μέσων που θα ενισχύουν την απήχησή της, και υποστηρίζοντας τη στενή συνεργασία των επιστημόνων με επαγγελματίες των μέσων μαζικής επικοινωνίας. | —να ανανεώσει την επιστημονική επικοινωνία, προωθώντας τη χρήση σύγχρονων μέσων που θα ενισχύουν την απήχησή της, και υποστηρίζοντας τη στενή συνεργασία των επιστημόνων με επαγγελματίες των μέσων μαζικής επικοινωνίας, ιδίως στον τομέα των νέων τεχνολογιών της πληροφορίας και της επικοινωνίας. |

Τροπολογία 58

Παράρτημα Ι, Κεφάλαιο 5, τίτλος "Προσέγγιση", έβδομο εδάφιο, περίπτωση 8α (νέα)

| —να συνεργασθεί σε μη κερδοσκοπικές πρωτοβουλίες για την ανάπτυξη φαρμάκων, |

Τροπολογία 59

Παράρτημα Ι, Κεφάλαιο 5, τίτλος "Προσέγγιση", υπότιτλος "Πρώτος άξονας δράσης", πρώτη περίπτωση, πρώτη περίπτωση

—βελτίωση της χρήσης, και παρακολούθηση της απήχησης, των επιστημονικών συμβουλών και της επιστημονικής εμπειρογνωμοσύνης στη χάραξη πολιτικής στην Ευρώπη, και ανάπτυξη πρακτικών εργαλείων και μηχανισμών (π.χ. ηλεκτρονικών δικτύων) | —υποστήριξη με συνεχή και ανανεωτική κατάρτιση για τους επαγγελματίες και τους διοικητικούς υπαλλήλους που διαχειρίζονται προγράμματα βοήθειας και έρευνας στα κράτη μέλη και τις περιφέρειές τους, με στόχο την επίτευξη ομοιομόρφων μεθόδων και την εξοικείωση με βέλτιστες πρακτικές, |

Τροπολογία 60

Παράρτημα Ι, Κεφάλαιο 5, τίτλος "Προσέγγιση", υπότιτλος "Πρώτος άξονας δράσης", πρώτη περίπτωση, δεύτερη περίπτωση

—ενίσχυση της εμπιστοσύνης και της αυτορύθμισης στην επιστημονική κοινότητα, | —ενίσχυση της δημοκρατικής ευθύνης, της εμπιστοσύνης και της αυτορρύθμισης στην επιστημονική κοινότητα, με επαναπροσδιορισμό και διάδοση των βασικών κριτηρίων για τα επιστημονικά εχέγγυα· |

Τροπολογία 61

Παράρτημα Ι, Κεφάλαιο 5, τίτλος "Προσέγγιση", υπότιτλος "Πρώτος άξονας δράσης", δεύτερη περίπτωση, περίπτωση 2α (νέα)

| —μεγαλύτερη έμφαση εντός της επιστημονικής κοινότητας στη συζήτηση σχετικά με τις κοινωνικές πτυχές της έρευνας. |

Τροπολογία 62

Παράρτημα Ι, Κεφάλαιο 5, τίτλος "Προσέγγιση", υπότιτλος "Πρώτος άξονας δράσης", τρίτη περίπτωση

Για να αναπτυχθούν ορθές πολιτικές διαχείρισης των σχέσεων μεταξύ της επιστήμης και της κοινωνίας, οι γνώσεις που έχουν συγκεντρωθεί από την ιστορία, την κοινωνιολογία και τη φιλοσοφία των επιστημών θα πρέπει να επεκταθούν, να ενοποιηθούν και να διαδοθούν σε ευρωπαϊκό επίπεδο. Για τον σκοπό αυτό, θα πρέπει να αναπτυχθούν δίκτυα ακαδημαϊκών προερχόμενων από αυτούς τους κλάδους, τα οποία να στηρίξουν τη συγκροτημένη ανάπτυξη έρευνας και διαλόγου για την ανάδειξη της πραγματικής συνεισφοράς της επιστήμης στη διαμόρφωση μιας ευρωπαϊκής κοινωνίας και ταυτότητας, με έμφαση ιδίως στα εξής: | Για να αναπτυχθούν ορθές πολιτικές διαχείρισης των σχέσεων μεταξύ της επιστήμης και της κοινωνίας, οι γνώσεις που έχουν συγκεντρωθεί, κατά την ιστορική πορεία, από την επιστημονική και τεχνολογική κληρονομιά και από την κοινωνιολογία και τη φιλοσοφία των επιστημών, θα πρέπει να επεκταθούν, να ενοποιηθούν και να διαδοθούν σε ευρωπαϊκό επίπεδο. Για τον σκοπό αυτό, θα πρέπει να αναπτυχθούν δίκτυα ακαδημαϊκών προερχόμενων από αυτούς τους κλάδους, τα οποία να στηρίξουν τη συγκροτημένη ανάπτυξη έρευνας και διαλόγου για την ανάδειξη της πραγματικής συνεισφοράς της επιστήμης στη διαμόρφωση ευρωπαϊκής κοινωνίας και ταυτότητας και τη συμβολή στον αντίστοιχο διάλογο, με έμφαση ιδίως: |

— οι σχέσεις επιστήμης, δημοκρατίας και δικαίου, | — στις σχέσεις επιστήμης, δημοκρατίας και δικαίου, |

—η έρευνα για την ηθική δεοντολογία στην επιστήμη και την τεχνολογία, | —στην έρευνα για την ηθική δεοντολογία στην επιστήμη και την τεχνολογία, |

— οι αλληλεπιδράσεις μεταξύ επιστήμης και πολιτισμού, | — στις αλληλεπιδράσεις μεταξύ επιστήμης και πολιτισμού, |

— ο ρόλος και η εικόνα των επιστημόνων. | —στον ρόλο και η εικόνα των ανδρών και γυναικών επιστημόνων, |

| —στην ανάπτυξη διαδικασιών αξιολόγησης και διαχείρισης του κινδύνου ως μέσων για τη λήψη αποφάσεων για να περιορισθούν οι ανορθολογικές κοινωνικές αντιδράσεις, |

| —σε τρόπους ώστε η επιστήμη να γίνει πιο κατανοητή για την κοινωνία και για την προώθηση του δημόσιου διαλόγου. |

Τροπολογία 63

Παράρτημα Ι, Κεφάλαιο 5, τίτλος "Προσέγγιση", υπότιτλος "Δεύτερος άξονας δράσης", δεύτερη περίπτωση, εισαγωγικό μέρος

Στόχος των σχετικών δραστηριοτήτων θα είναι να προσελκύσουν περισσότερους νέους στον χώρο των επιστημών, να τους ενθαρρύνουν να ακολουθήσουν επιστημονικές σταδιοδρομίες, να βελτιώσουν τις σχέσεις μεταξύ των γενεών, και να αυξήσουν το επίπεδο της επιστημονικής παιδείας γενικά. Θα αναληφθούν δραστηριότητες ανταλλαγών και συνεργασίας, σε ευρωπαϊκό επίπεδο, οι οποίες θα εστιάζονται σε μεθόδους επιστημονικής διδασκαλίας κατάλληλες για τους νέους, στην υποστήριξη των διδασκόντων θετικών επιστημών (έννοιες, υλικό), στην ανάπτυξη των δεσμών μεταξύ του σχολείου και του επαγγελματικού βίου. Επιπλέον, μπορεί να υποστηριχθεί η διοργάνωση εκδηλώσεων ευρύτερης ευρωπαϊκής εμβέλειας οι οποίες θα φέρουν σε επαφή διακεκριμένους επιστήμονες —ως πρότυπα προς μίμηση— και νέους επίδοξους επιστήμονες. Θα αναληφθούν υποστηρικτικές ερευνητικές δραστηριότητες στις οποίες θα λαμβάνονται υπόψη τα κοινωνικά πλαίσια και οι πολιτισμικές αξίες. Οι δραστηριότητες θα καλύπτουν τις εξής τρεις πτυχές: | Στόχος των σχετικών δραστηριοτήτων θα είναι να προσελκύσουν περισσότερους νέους στον χώρο των επιστημών, να τους ενθαρρύνουν να ακολουθήσουν επιστημονικές σταδιοδρομίες, να βελτιώσουν τις σχέσεις μεταξύ των γενεών, να αυξήσουν το επίπεδο της επιστημονικής παιδείας γενικά και κυρίως να αναλύσουν τους παράγοντες που αποτρέπουν τους νέους να επιλέξουν σταδιοδρομία στους τομείς της επιστήμης και της τεχνολογίας. Θα αναληφθούν δραστηριότητες ανταλλαγών και συνεργασίας, σε ευρωπαϊκό επίπεδο, οι οποίες θα εστιάζονται σε μεθόδους επιστημονικής διδασκαλίας κατάλληλες για τους νέους, στην υποστήριξη των διδασκόντων θετικών επιστημών (έννοιες, υλικό), στην ανάπτυξη των δεσμών μεταξύ του σχολείου και του επαγγελματικού βίου. Επιπλέον, μπορεί να υποστηριχθεί η διοργάνωση εκδηλώσεων ευρύτερης ευρωπαϊκής εμβέλειας οι οποίες θα φέρουν σε επαφή διακεκριμένους επιστήμονες —ως πρότυπα προς μίμηση— και νέους επίδοξους επιστήμονες. Θα αναληφθούν υποστηρικτικές ερευνητικές δραστηριότητες στις οποίες θα λαμβάνονται υπόψη τα κοινωνικά πλαίσια και οι πολιτισμικές αξίες. Οι δραστηριότητες θα καλύπτουν τις εξής τρεις πτυχές: |

Τροπολογία 64

Παράρτημα Ι, Κεφάλαιο 5, τίτλος "Προσέγγιση", υπότιτλος "Δεύτερος άξονας δράσης", δεύτερη περίπτωση, περίπτωση 3α (νέα)

| —εντατικοποίηση της διδασκαλίας επιστημονικών θεμάτων στην ΕΕ στα προγράμματα όλων των εθνικών εκπαιδευτικών βαθμίδων. |

Τροπολογία 65

Παράρτημα Ι, Κεφάλαιο 5, τίτλος "Προσέγγιση", υπότιτλος "Τρίτος άξονας δράσης", πέμπτη περίπτωση

—προώθηση της διακρατικής ερευνητικής και επιστημονικής επικοινωνίας υψηλού επιπέδου μέσω της διοργάνωσης και απονομής "λαϊκών" βραβείων, | —προώθηση της διακρατικής ερευνητικής και επιστημονικής επικοινωνίας υψηλού επιπέδου μέσω της διοργάνωσης και απονομής "λαϊκών" βραβείων και της καθιέρωσης της εβδομάδας επιστημονικής παιδείας, |

Τροπολογία 66

Παράρτημα Ι, Κεφάλαιο 5, τίτλος "Προσέγγιση", υπότιτλος "Τρίτος άξονας δράσης", περιπτώσεις 6α και 6β (νέες)

| —βελτιωμένη παρουσίαση των αποτελεσμάτων της έρευνας και των σχετικών με την έρευνα προβλημάτων από την επιστημονική κοινότητα, τόσο προς τους υπεύθυνους για τη λήψη των πολιτικών αποφάσεων, όσο και προς το κοινό, με στόχο την εμπεριστατωμένη μια βάσει στοιχείων συμβολή στον διάλογο σχετικά μετην πολιτική για την επιστήμη, |

| —ενθάρρυνση των ερευνητών στο πλαίσιο του διαλόγου με την κοινωνία να είναι ανοικτοί όσον αφορά δεδομένες παραδοχές και αξίες, αβεβαιότητες και ενδεχόμενα οικονομικά συμφέροντα στην έρευνά τους. |

Τροπολογία 67

Παράρτημα Ι, Κεφάλαιο 5, τίτλος "Προσέγγιση", υπότιτλος "Τρίτος άξονας δράσης (α)" (νέος)

| Τρίτος άξονας δράσης (α): Πολυγλωσσία Οι πρωτοβουλίες θα αποσκοπούν στην ενίσχυση, στο πλαίσιο του προγράμματος πλαισίου, των δραστηριοτήτων έρευνας και τεχνολογικής ανάπτυξης για τις τεχνολογίες της κοινωνίας της πληροφορίας στο γλωσσικό τομέα, καθώς και στην προώθηση της επιστήμης και της τεχνολογίας από απόψεως πολυγλωσσίας. |

Τροπολογία 68

Παράρτημα Ι, Κεφάλαιο 6, τίτλος "Στόχος", εδάφιο 2α (νέο)

| Θα χαραχθεί μια συνολική στρατηγική διεθνούς συνεργασίας που θα συμπεριλάβει όλες τις διεθνείς δράσεις που υλοποιούνται βάσει ποικίλων ειδικών προγραμμάτων εντός του Προγράμματος Πλαισίου. |

Τροπολογία 69

Παράρτημα Ι, Κεφάλαιο 6, τίτλος "Προσέγγιση", πρώτο εδάφιο, εισαγωγικό μέρος

Για να εντοπισθούν και να καθορισθούν τα ερευνητικά πεδία προτεραιότητας που παρουσιάζουν αμοιβαίο ενδιαφέρον για την Κοινότητα και τις στοχευόμενες τρίτες χώρες (Χώρες Εταίρους της Διεθνούς Συνεργασίας) για τις ειδικές δράσεις διεθνούς συνεργασίας του ειδικού προγράμματος "Συνεργασία", θα ενισχυθούν τα τρέχοντα πλαίσια πολιτικού διαλόγου και εταιρικά δίκτυα με τις διάφορες περιφέρειες των υπόψη τρίτων χωρών ώστε να συγκεντρωθούν στοιχεία χρήσιμα για την υλοποίηση αυτών των δράσεων. Για να βελτιωθεί η συνεκτικότητα των εθνικών δραστηριοτήτων διεθνούς επιστημονικής συνεργασίας, θα υποστηριχθεί ο συντονισμός των εθνικών προγραμμάτων (των κρατών μελών, των υποψήφιων και των συνδεδεμένων χωρών) μέσω του πολυμερούς συντονισμού των εθνικών πολιτικών και δραστηριοτήτων ΕΤΑ. Η συνεργασία με τις τρίτες χώρες που θα αναπτυχθεί βάσει του προγράμματος πλαισίου θα στοχεύει ιδίως τις ακόλουθες ομάδες χωρών: | Για να εντοπισθούν και να καθορισθούν τα ερευνητικά πεδία προτεραιότητας που παρουσιάζουν αμοιβαίο ενδιαφέρον για την Κοινότητα και τις τρίτες χώρες-στόχους (χώρες εταίρους της Διεθνούς Συνεργασίας) για τις ειδικές δράσεις διεθνούς συνεργασίας του ειδικού προγράμματος "Συνεργασία", θα ενισχυθούν τα τρέχοντα πλαίσια πολιτικού διαλόγου και εταιρικά δίκτυα με τις διάφορες περιφέρειες των υπόψη τρίτων χωρών ώστε να συγκεντρωθούν στοιχεία χρήσιμα για την υλοποίηση αυτών των δράσεων, και θα δοθεί περιθώριο για συντονισμό με τις διεθνείς δραστηριότητες των κρατών μελών ώστε να επιτευχθεί συνέργεια. Για να βελτιωθεί η συνεκτικότητα των εθνικών δραστηριοτήτων διεθνούς επιστημονικής συνεργασίας, θα υποστηριχθεί ο συντονισμός των εθνικών προγραμμάτων (των κρατών μελών, των υποψήφιων και των συνδεδεμένων χωρών) μέσω του πολυμερούς συντονισμού των εθνικών πολιτικών και δραστηριοτήτων ΕΤΑ. Η συνεργασία με τις τρίτες χώρες που θα αναπτυχθεί βάσει του προγράμματος πλαισίου θα στοχεύει ιδίως τις ακόλουθες ομάδες χωρών: |

Τροπολογία 70

Παράρτημα Ι, Κεφάλαιο 6, τίτλος "Προσέγγιση", δεύτερο εδάφιο

Οι δράσεις διεθνούς συνεργασίας θεματικού ερευνητικού προσανατολισμού υπάγονται στο ειδικό πρόγραμμα "Συνεργασία". Οι διεθνείς δράσεις που αφορούν το ανθρώπινο δυναμικό υπάγονται στο ειδικό πρόγραμμα "Άνθρωποι". Στο παρόν πρόγραμμα υπάγονται οι οριζόντιες δραστηριότητες υποστήριξης της διεθνούς συνεργασίας. Θα εξασφαλισθεί ο γενικός συντονισμός των δράσεων διεθνούς συνεργασίας που θα αναληφθούν βάσει των διαφόρων προγραμμάτων του προγράμματος πλαισίου. | Οι δράσεις διεθνούς συνεργασίας θεματικού ερευνητικού προσανατολισμού υπάγονται στο ειδικό πρόγραμμα "Συνεργασία". Οι διεθνείς δράσεις που αφορούν το ανθρώπινο δυναμικό υπάγονται στο ειδικό πρόγραμμα "Άνθρωποι". Στο παρόν πρόγραμμα υπάγονται οι δραστηριότητες διεθνούς συνεργασίας και επί μέρους δραστηριότητες συνεργασίας, περιλαμβανομένων μέτρων υποστήριξης της εφαρμογής της ευρωπαϊκής στρατηγικής για διεθνή συνεργασία στην επιστήμη. Θα εξασφαλισθεί ο γενικός συντονισμός των δράσεων διεθνούς συνεργασίας που θα αναληφθούν βάσει των διαφόρων προγραμμάτων του προγράμματος πλαισίου. |

Τροπολογία 71

Παράρτημα III, πρώτο εδάφιο

Σύμφωνα με το παράρτημα ΙΙ, η Κοινότητα θα παραχωρήσει επιχορήγηση (δράση συντονισμού και στήριξης) στην Ευρωπαϊκή Τράπεζα Επενδύσεων (ΕΤΕπ). Η παραχώρηση μιας τέτοιας επιχορήγησης θα συμβάλει στην επίτευξη του στόχου της Κοινότητας να προωθήσει τις επενδύσεις του ιδιωτικού τομέα στην έρευνα, διότι θα αυξήσει την ικανότητα της ΕΤΕπ να διαχειρίζεται τον κίνδυνο και θα της επιτρέψει συνεπώς (i) να χορηγεί μεγαλύτερο όγκο δανείων για ορισμένα επίπεδα κινδύνου και (ii) να χρηματοδοτεί ευρωπαϊκές δράσεις ΕΤΑ υψηλότερου κινδύνου εν συγκρίσει με εκείνες που θα χρηματοδοτούσε χωρίς μια τέτοια χρηματοδοτική υποστήριξη εκ μέρους της Κοινότητας. | Σύμφωνα με το παράρτημα ΙΙ, η Κοινότητα θα επιχορηγήσει (δράση συντονισμού και στήριξης) την Ευρωπαϊκή Τράπεζα Επενδύσεων (ΕΤΕπ), η οποία θα είναι εταίρος στον επιμερισμό του κινδύνου. Η επιχορήγηση αυτή θα συμβάλει στην επίτευξη του στόχου της Κοινότητας να προωθήσει τις επενδύσεις του ιδιωτικού τομέα στην ΕΤΑ και επίδειξη, διότι θα αυξήσει την ικανότητα της ΕΤΕπ να διαχειρίζεται τον κίνδυνο και θα της επιτρέψει συνεπώς (i) να χορηγεί μεγαλύτερο όγκο δανείων και εγγυήσεων για ορισμένα επίπεδα κινδύνου και (ii) να χρηματοδοτεί ευρωπαϊκές δράσεις ΕΤΑ υψηλότερου κινδύνου εν συγκρίσει με εκείνες που θα χρηματοδοτούσε χωρίς μια τέτοια χρηματοδοτική υποστήριξη εκ μέρους της Κοινότητας. |

Τροπολογία 72

Παράρτημα III, δεύτερο εδάφιο

Η ΕΤΕπ θα δανείζει κεφάλαια αντληθέντα από τις διεθνείς χρηματοπιστωτικές αγορές, σύμφωνα με τους συνήθεις κανόνες, κανονισμούς και διαδικασίες της. Στη συνέχεια θα χρησιμοποιεί την εν λόγω επιχορήγηση, συμπληρωματικά προς τα ίδια κεφάλαια, για τον σχηματισμό προβλέψεων και τη διάθεση κεφαλαίων προς κάλυψη μέρους των κινδύνων που συνδέονται με τα δάνεια που χορηγεί σε επιλέξιμες ευρωπαϊκές δράσεις ΕΤΑ μεγάλης κλίμακας. | Η ΕΤΕπ θα δανείζει κεφάλαια αντληθέντα από τις διεθνείς χρηματοπιστωτικές αγορές, σύμφωνα με τους συνήθεις κανόνες, κανονισμούς και διαδικασίες της. Στη συνέχεια θα χρησιμοποιεί την εν λόγω επιχορήγηση, συμπληρωματικά προς τα ίδια κεφάλαια, για τον σχηματισμό προβλέψεων και τη διάθεση κεφαλαίων προς κάλυψη μέρους των κινδύνων που συνδέονται με τα δάνεια που χορηγεί σε επιλέξιμες ευρωπαϊκές δράσεις ΕΤΑ. |

Τροπολογία 73

Παράρτημα III, πέμπτο εδάφιο, δεύτερη περίπτωση

—Η επιλεξιμότητα ευρωπαϊκών δράσεων ΕΤΑ μεγάλης κλίμακας. Εξ ορισμού, η ανάπτυξη υποδομών έρευνας που χρηματοδοτείται από την Κοινότητα βάσει του παρόντος ειδικού προγράμματος είναι αυτομάτως επιλέξιμη. Είναι επίσης δυνατό να ληφθούν υπόψη και άλλες υποδομές έρευνας. Σύμφωνα με τις διατάξεις του κανονισμού που θεσπίζεται κατ'εφαρμογήν του άρθρου 167 της συνθήκης, η συμφωνία επιχορήγησης θα καθορίζει επίσης τις διαδικαστικές λεπτομέρειες και θα εγγυάται τη δυνατότητα της Κοινότητας να ασκήσει δικαίωμα αρνησικυρίας, κάτω από ορισμένες συνθήκες, κατά της χρήσης της επιχορήγησης για σχηματισμό πρόβλεψης για δάνειο που έχει προτείνει η ΕΤΕπ. | —Η επιλεξιμότητα ευρωπαϊκών δράσεων ΕΤΑ. Εξ ορισμού, η ανάπτυξη υποδομών έρευνας που χρηματοδοτείται από την Κοινότητα βάσει του παρόντος ειδικού προγράμματος είναι αυτομάτως επιλέξιμη. Είναι επίσης δυνατό να ληφθούν υπόψη και άλλες υποδομές έρευνας. Ανεξάρτητα από το μέγεθός τους, οι αιτούντες (περιλαμβανομένων των ΜΜΕ) μπορούν να επωφεληθούν του μηχανισμού αυτού για να χρηματοδοτήσουν τις δραστηριότητές τους. Σύμφωνα με τις διατάξεις του κανονισμού που θεσπίζεται κατ'εφαρμογήν του άρθρου 167 της συνθήκης, η συμφωνία επιχορήγησης θα καθορίζει επίσης τις διαδικαστικές λεπτομέρειες και θα εγγυάται τη δυνατότητα της Κοινότητας να ασκήσει δικαίωμα αρνησικυρίας, κάτω από ορισμένες συνθήκες, κατά της χρήσης της επιχορήγησης για σχηματισμό πρόβλεψης για δάνειο που έχει προτείνει η ΕΤΕπ. |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ C 139 της 14.6.2006, σ. 1.

--------------------------------------------------